
REPENSEM LA BURXA 

la burxa agraeix r ampli suport rebut 
després del SOS enviat, i anima el 
barri a repensar col·lectivament el 
projecte en una assemblea el dissab¬ 
te 21 de gener a les 17h a Can Vies. 

Pàgina 5 



letfWTifTTO 


Pomo terrorisme 


PÀGINES CENTRALS 

Aquest treball de Diana J. Torres vol donar visibilitat i representar les 
pràctiques sexuals més marginades i desconegudes, així com fer volar 
pels aires la sexualitat normativa. 


PÀGINES CENTRALS 

Roman Polanski trasllada a la gran pantalla l’obra de Yasmina Reza 
sobre dues parelles que discuteixen sobre l’agressió que el fill d’u¬ 
na d’elles ha comès contra el de l’altra. 


Protesta contra els centres 
d’internament d’estrangers 


Amb motiu del Dia Internacional de 
Tlmmigrant, celebrat el 18 de desem¬ 
bre, durant la setmana van tenir lloc 
diversos actes i accions al barri de 
Sants i al conjunt de la ciutat. Es va de¬ 
nunciar l’enduriment de les condi¬ 
cions en què sobreviuen les persones 
migrants. La crisi econòmica les ha 
dut a una major precarització, i a un 
increment del racisme, la xenofòbia, 
les redades i les expulsions. 

Els centres d’internament d’estran¬ 
gers (CIE) han estat en el punt de mi¬ 
ra de les protestes, per ser considerats 
presons encobertes on les persones 
migrants són privades dels drets més 
fonamentals, com la intimitat, l’assis¬ 
tència jurídica, la integritat moral i a la 
pròpia dignitat. 

Els CIE són espais de reclusió on 
els estats de la Unió Europea empre¬ 
sonen les persones migrants pel sol 
fet de no tenir la documentació en re¬ 
gla. Sense haver comès cap delicte, 
són capturades de manera arbitrària 
per la policia i traslladades al CIE, on 
poden estar-hi preses fins a 60 dies. 
Les condicions en què hi sobreviuen 
els interns són infrahumanes, i han es¬ 
tat denunciades per una llarga llista 
d’organitzacions estatals i internacio¬ 
nals. El següent pas és la deportació. 

El 18 de desembre una concentra¬ 
ció davant el CIE de Zona Franca en va 
demanar el seu tancament, l’aturada 
de les redades policials i les expul¬ 
sions. Pàgina 3 


Centenars de persones s’apleguen davant el CIE de Zona Franca per exigir-ne el tancament. ALBERT GARCIA 


Opinió _ 

Qüestionem el 
ritual nadalenc 

PÀGINA 2 

Saturats del ritual nadalenc, cal reivin¬ 
dicar el Solstici d’Hivern com a cele¬ 
bració pagana antiquíssima. Així ens 
allunyem de l’orquestració comercial i 
mediàtica del Nadal, que ens porta a 
obeir el dictat hivernal del capital. 


Sants _ 

Can Batlló 
fa sis mesos 

PÀGINA 4 

Ja ha passat mig any des que el veïnat 
de Sants va entrar dins el complex fa- 
bril situat a la Bordeta. En aquests me¬ 
sos l’activitat de les naus ha anat crei¬ 
xent i consolidant-se com un altre es¬ 
pai de trobada i treball del barri. 


En moviment _ 

Lluites a les 
universitats 

PÀGINA 8 

L’Assemblea d’Estudiants d’Economia i 
Empresa va ocupar una oficina de la fa¬ 
cultat que estava en desús per donar-li 
vida. L’Alliberada, que així es deia, va 
ser tancada pel personal de la UB du¬ 
rant el Nadal. 


Cultura _ 

Nou centre de 
documentació 

PÀGINA 10 

Després de 10 anys de trajectòria, el 
Centre de Documentació La Ciutat 
Invisible reprèn l’activitat amb nous 
socis i col·laboradors. El nou projec¬ 
te es va presentar el passat 19 de 
desembre. 


Àngelo Pineda 



Entrevista a un dels creadors de 
l’equip de bèlit del barri de 
Sants. Pàgina 12 

Opinions 


Editorials 


Pels drets de 
les persones 
migrants 


Demanem la derogació 
de la Llei d’estrangeria, 
l’aturada de les batudes 
policials arbitràries, el 
tancament dels CIE i la 
fi de les expulsions. 


Opinió 

Bons regals 

Marc Rude 

Un any més, retornem a la quotidiani- 
tat saturats de l’interminable ritual na¬ 
dalenc. Respirem alleujats, exhausts 
per la periòdica marató d’hipocresia, 
excessos i pompa kitsch. L’embafosa 
processó ens ha fet marcar el pas, amb 
sospir resignat i somriure postís, a tra¬ 
vés de totes les etapes de l’obligada 
performance col·lectiva. Silenciada l’es¬ 
trident sinfonia publicitària i complets 
els imperatius de consum superflu, re¬ 
torna descarat el discurs mediàtic de 
l’austeritat. Com ovelletes, corrent 
amunt i avall per les escales mecàni¬ 
ques de El Corte Inglés, obeïm el dictat 
hivernal del capital. La crisi no pot es¬ 
catimar en tecnoandròmines d’última 
generació, colònies de marca i joguines 
de baixíssima qualitat, estereotipades i 
fabricades per trencar-se, que els nens i 
nenes han après a necessitar després 
que el corrosiu detergent televisiu els 
hagi deixat el cervell ben net i polit. 
Amb l’ambaixador icona de l’imperia¬ 
lisme cultural ianqui, greixós personat¬ 
ge d’abric vermell Coca-cola, la globa- 


C entres d’internament d’es¬ 
trangers (CIE) o presons 
per a persones migrants? La 
vulneració de drets fona¬ 
mentals, la indefensió i les agressions 
que pateixen les persones migrants al 
CIE de la Zona Franca, pel sol fet 
d’haver comès una falta administrati¬ 
va, no tenir papers , i l’increment de 
les batudes i les expulsions, ens mos¬ 
tren la veritable cara d’un sistema que 
tracta les persones com a mercaderies 
que es poden retornar quan ja no es 
necessiten. La crisi econòmica i la re¬ 
tallada de drets ens afecta a la gran 
majoria, el 99 %, però el risc d’estar 
en atur i de viure de forma precària és 
encara més gran entre les persones 
migrants. A més, aquestes depenen 
d’un permís de treball que han d’a¬ 
conseguir i renovar, tenen una xarxa 
social més dèbil, els és més difícil viu- 


lització s’infiltra per les xemeneies de 
la ciutat. El malvat potentat de la indús¬ 
tria del plàstic, alè de bourbon i dieta 
d efastfood, ja ha retirat els seus clons 
assalariats de les cadenes comercials 
multinacionals, i ara compta els benefi¬ 
cis de les maquiladores polars mentre 
la baba li regalima sobre les solapes de 
pell de cadell de foca. Davant la intru¬ 
sió imaginària del barbut a les nostres 
cases, sembla que l’actitud més respon¬ 
sable és esperar-lo assegut amb una es¬ 
copeta a la falda. Així mateix, és de bon 
veí agafar el rifle —també imaginari, no 
fotem— i sortir a la caça dels seus repli- 
cants inflables, que des de fa un temps 
escalen pels balcons, abans no arribin 
al seu destí i cometin abusos i malife¬ 
tes. Més enllà de la orquestració co¬ 
mercial i mediàtica del rite, la meva 
aversió rau en l’essència primera del fe¬ 
nomen. Nadal és la festa d’aniversari 
de Jesucrist, i jo no m’hi convido ni li 
canto alabances perquè no professo la 
seva religió. Més o menys manipulada, 
crec que la doctrina cristiana ha estat 
un constant llast per a l’evolució de la 
societat humana. Durant dos mil·lenis, 
la seva església ha reprimit a cops de 
creu la ciència, la sexualitat i la dissi¬ 
dència, beneint dictadors i prohibint 


re en família, per les dificultats d’ac¬ 
cedir al reagrupament familiar, espe¬ 
cialment quan s’està a l’atur, i han de 
patir la xenofòbia quotidiana, i els 
abusos de la Llei d’estrangeria i de les 
administracions, com fa el Govern de 
la Generalitat, que criminalitza i cul- 
pabilitza les persones migrants acu- 
sant-les de frau en la recepció de 
prestacions. Des de la burxa ens su¬ 
mem a la defensa dels drets i la digni¬ 
tat de les persones migrants i, per ai¬ 
xò, demanem la derogació de la Llei 
d’estrangeria, l’aturada de les batu¬ 
des policials arbitràries, el tancament 
dels CIE i la fi de les expulsions. 


Reconversió 

industrial 


L’espai social autogestio- 
nat de Can Batlló inten¬ 
sifica l’adequació del 
Bloc 11 com a àgora 
cultural i artística i el 
Bloc 1 com a magatzem 
d’associacions. 



llibres, essent protagonista dels poltres 
de tortura de la Inquisició i la crema de 
dones vives a la plaça pública. En 
aquest punt, res a celebrar. Vist el pa¬ 
norama, em sobta i m’entristeix la falta 
de veus crítiques amb el tema. Els in¬ 
dignats canten amb el barret del grin- 
go obès abans esmentat, feliciten l’efe¬ 
mèride a les ràdios lliures i els inde¬ 
pendentistes venen Loteria Nacional. 
Davant la impossibilitat econòmica d’e- 
xiliar-me a un país infidel per aquestes 
dates, no em fa res predicar al desert la 
meva postura abolicionista. Una crítica 


ha de ser constructiva, i per tant pro¬ 
poso aprofitar els turrons i el tió per 
la Festa del Solstici d’Hivern, celebra¬ 
ció pagana antiquíssima, que poste¬ 
riorment es va fer coincidir a propò¬ 
sit amb el neixement del Cristo. En¬ 
cara que no s’escolti el nostre crit, 
estic convençut de que molts repu¬ 
diem el Nadal. Sóm anònims, però 
som legió. Cal plantar cara a aquest 
sistema cínic, que té la barra d’arren- 
car-nos els duros al desembre perve¬ 
nir després a compadir quan arriba 
la «cuesta de enero». 


Salt de plens 

Necessitem 
un Fouché, 
ara! 


Quel Ness 

«Els governs, les formes d’estat, les 
opinions, els homes canvien, tot es 
precipita i desapareix en aquest furiós 
remolí del canvi de segle, només un 
es queda sempre al mateix lloc, al ser¬ 
vei de tots i totes les idees: Joseph 
Fouché», escriu Stefan Zweig l’any 
1929, en la biografia de Fouché, un 
autèntic camaleó i mestre del funam- 
bulisme polític. Però el que hem d’a¬ 
prendre d’ ell, no és l’art del canvi de 
camisa, ja que a tocar en tenim cada 
dia mostres abundants, sinó com or¬ 


ganitzar un servei secret d’espionat¬ 
ge, que en el nostre cas seria de con¬ 
traespionatge. Ell va ser un dels prin¬ 
cipals «culpables» que triomfés el cop 
d’estat que va dur al poder a Napo- 
leó, ja que va ser capaç de teixir una 
xarxa d’agents per tot el país que tre¬ 
ballaven per la causa napoleònica. 
L’eficàcia dels agents sota la direcció 
de Fouché va ser llegendària. No se’ls 
escapava res ni ningú. 

Doncs bé, resulta que Catalunya 
està anant cap un incipient procés de 
ruptura amb Espanya, que possible¬ 
ment aviat s’accelerarà. Sense anar 
més lluny, el mes passat a Sants i pro¬ 
moguda per l’incansable Roger Sàn- 
chez-Amat, es va fer una trobada al 
Casal Jaume Compte amb el rerefons 
de l’Assemblea Nacional Catalana, en 
la qual van participar des de la CUP 
fins a SI, passant per Reagrupament, 


ERC i la plataforma Sants-Montjüic- 
Poble Sec per la Independència. Atès 
l’èxit de la trobada, amb més de cent 
assistents, no es descarta repetir-la en 
altres barris aviat. Tornant a Fouché, 
Espanya té milers d’agents a sou que 
depenen dels serveis d’intel·ligència, 
a part de la munió de confidents que 
es paguen amb el famosos fons reser¬ 
vats, que ningú no controla. Això 
sense menystenir els agents dels 
mossos, que també compten. Uns i 
altres s’infiltren en qualsevol partit, 
plataforma 0 organització que pugui 
posar en perill la integritat territorial 
de l’estat. Informen, però també cre¬ 
en mala maror. No sempre, però se¬ 
gurament algunes de les desavinen¬ 
ces, ruptures i mals rotllos diversos 
dintre l’independentisme català 
s’haurien pogut evitar si s’haguessin 
desactivat abans aquests individus. 


Per tant, és important que a cadascun 
d’aquest col·lectius hi hagi qui es 
prengui seriosament la feina de con¬ 
traespionatge. S’ha d’evitar caure en 
les situacions que es donaven els 
anys 80 i 90, on gairebé tothom era 
sospitós. D’acord que es van desem¬ 
mascarar alguns agents, però amb un 
preu massa alt: el de la desconfiança 
cap a militants de pedra picada. Les 
sospites han de ser fonamentades en 
proves i fets, no pas en rumors, sen¬ 
sacions 0 intuïcions. Cal ser rigoro¬ 
sos com els nois d’en Fouché, ja que 
l’experiència ens haura de servir per 
quan tinguem l’estat propi, poder-lo 
protegir millor. 

Que tinguem un bon any cap a la 
independència i als agents que llegei¬ 
xin aquest article, vull recordar-los 
que per molt que s’hi escarrassin, 
hauran de plegar aviat. 


T res generacions continuen 
construint a la reserva d’e¬ 
quipaments bordetenca les 
promeses oblidades per ins¬ 
titucions que inclús minven drets ci¬ 
vils innecessàriament. Cada dissabte, 
a Can Batlló, voluntaris de tècnics en 
arts i oficis, amb humils col·la¬ 
boradors, adeqüen el gran magat¬ 
zem, el recentment estrenat auditori, 
l’ampliació de la biblioteca popular 
Josep Pons, i 500 m 2 més, amb eines 
i materials diversos que han estat do¬ 
nats 0 cedits. Les assemblees canbat- 
llonenques de dimecres al vespre co- 
hesionen una autoorganització civil 
eficaç i alhora perseverant amb les 
reivindicacions d’indemnitzacions als 
industrials, accessos dignes, més 
naus pel veïnat, el Parc de la Bordeta, 
i un nou ambulatori a l’abandonat 
camp de la Magòria. 


Cartes 


Carta oberta a la 
titular del jutjat 
d'instrucció 23 


Amadeu 

Amb la vènia, senyoria: 

Permeti’m, senyoria, des de la meva 
modesta situació de ciutadà, i amb 
el màxim respecte, reflexionar so¬ 
bre la seva decisió d’autoritzar als 
mossos d’esquadra el desallotja¬ 
ment del carrer d’Hostafrancs, 1-3, 
de Barcelona, a partir de les 00 h 
del 30 de novembre, sense fer cap 
mena de cas a uns documents que 
li oferiren els advocats, prèviament 
a la decisió. Mentre sa Senyoria 
dormia plàcidament la nit del di¬ 
marts al dimecres, aquests joves 
mossos, teòricament els nostres 
vetlladors per la seguretat ciutada¬ 
na, entraren a l’edifici a base de 
cops de porra a tot el que es mo¬ 
gués, fins i tot escorcollaren una 
senyora de certa edat, grapejant-li 
pits i entrecames, cercant qui sap 
què. Aquest edifici que duia uns 
tres anys abandonat fou alliberat i 
entraren a viure-hi famílies que són 
al carrer que no tenen un sostre 
per protegir-se. El 24 de desembre, 
al sopar que suposo que celebrarà 
juntament amb la seva família, 
quan entonin el Betlem amb les se¬ 
ves campanes, recordi que vostè va 
expulsar gent de l’únic aixopluc 
que tenien. Sé que sa Senyoria té 
l’obligació de fer cumplir la legali¬ 
tat vigent, exactament igual que du¬ 
rant el franquisme, quan es firma¬ 
ven condemnes de 6 anys per pin¬ 
tar a una paret «Dictadura No, 
Democràcia Sí», i fins i tot la pena 
capital, si el delicte a jutjar estava ti¬ 
pificat al Codi Penal amb la pena de 
mort (...). 

En vi a'n s el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Jornada de lluita contra la vulneració 
de drets al CIE de Zona Franca 



Les mostres de dol també es van expressar amb espelmes que es van ubicar a l’entrada 
del CIE, custodiat pels Mossos d’Esquadra. ALBERT GARCIA 


Coincidint amb el Dia 
Internacional de l'Immigrant, 
el 18 de desembre es va 
celebrar una jornada de llui¬ 
ta global contra el racisme, 
pels drets de les persones 
migrants i contra els centres 
d'internament d'estrangers 
(CIE). A Sants, la Taula 
Intercultural del Secretariat 
d'Entitats de Sants, 
Hostafrancs i la Bordeta va 
convidar a un debat entorn 
de l'impacte de la crisi en la 
vida dels nouvinguts. 

Marc Rude i Gemma Parera 

Sants 


Al llarg del diumenge 18 de desembre, 
diverses accions van denunciar les in¬ 
justícies que pateix el col·lectiu mi¬ 
grant. Al matí, una manifestació que va 
aplegar unes 200 persones, convocada 
per la Campanya pel Tancament dels 
CIE, el Moviment 15-M, Papers i Drets 
per a Tothom, Cornellà sense Fronteres 
i altres col·lectius, va recórrer el centre 
de la ciutat amb un tarannà festiu. La 
marxa va finalitzar a les portes del Par¬ 
lament, al parc de la Ciutadella, on es 
va fer un dinar popular. 

A la tarda, nombroses persones es 
van trobar a plaça Espanya per traslla¬ 
dar-se en bus fins al CIE de Zona Fran¬ 
ca. Allà es va fer un acte per denunciar 
la vulneració de drets que comporten 
l’existència i el funcionament d’aquests 
centres, demanant la seva clausura im¬ 
mediata per ser «pitjor que presons, 
autèntics Guantànamos en la falsament 
democràtica Europa». 

També es va exigir l’aturada de les 
batudes policials arbitràries i la fi de les 
expulsions. Les batudes o «caceres de 
migrants» han rebut múltiples con¬ 
demnes. Fins i tot, les Nacions Unides 
han demanat explicacions a l’estat res¬ 
pecte a aquestes pràctiques discrimina¬ 
tòries, on a les persones migrants se les 
converteix en criminals pel simple as¬ 
pecte i color, i són detingudes sense 
haver comès cap delicte, pel simple fet 
de no tenir els papers en regla. Així ma¬ 
teix, el Ministeri de l’Interior afirma ha¬ 
ver repatriat 30.163 migrants el 2010, 
persones que sovint porten anys convi¬ 
vint entre nosaltres i han construït la 
seva vida aquí. 

El dia 31 de desembre, en el marc 
de la 15a Marxa Contra les Presons, 
també es va fer una concentració da¬ 
vant del CIE de Zona Franca. 


MARCAT CARÀCTER PENITENCIARI 

Amb motiu de la setmana dels Drets 
Humans i del Dia Internacional de 
l’Immigrant, Migreurop, xarxa euroa- 
fricana formada per 38 associacions 
humanitàries provinents de 13 països a 
banda i banda del Mediterrani, va pre¬ 
sentar un informe sobre els centres 
d’internament d’estrangers a l’Estat es¬ 
panyol, pels quals van passar 26.032 
persones l’any 2010. 

L’informe defineix els CIE com a 
«veritables presons encobertes, sense 
garanties penitenciàries per a persones 
que no han comès cap delicte». S’espe¬ 
cifica que «el caràcter presidiari va més 
enllà de l’arquitectura i la fesomia dels 
CIE, s’estén a la privació de drets de les 
persones detingudes en aquests cen¬ 
tres, que en ocasions és superior a la 
que s’aplica en centres penitenciaris». 
Es dóna tanmateix un «escàs o nul con¬ 
trol per part de l’autoritat judicial com¬ 
petent» i un dèficit legislatiu important, 
fets que porten a una falta de garantia 
dels drets fonamentals que converteix 
els CIE en autèntiques «estructures de 
maltractament». 

SATURACIÓ I VULNERACIÓ DE 
DRETS AL CIE DE ZONA FRANCA 

A Barcelona, el CIE de Zona Franca va 
substituir el 2006 les instal·lacions de la 
Verneda, un soterrani amb pèssimes 
condicions de llum i ventilació on es 
van arribar a engabiar sis persones en 
cel·les de tres per dos metres. El nou 
CIE es va presentar com una millora de 
l’anterior, però s’hi han accentuat les 
característiques penitenciàries, amb 
tancament electromagnètic d’espais 
comuns i cel·les, visites de familiars a 
través de mampares, cel·les amb ba¬ 
rrots, habitacions d’àillament, etc. 

Mamadou, del Senegal, va ser de¬ 
portat el 15 de desembre en un dels 
anomenats «vols de la vergonya». Des¬ 


prés d’estar empresonat al CIE de Zo¬ 
na Franca, descriu així les condicions 
de vida al centre: «aquí estem avorrits, 
portem temps pensant quan i com se¬ 
rà el nostre destí. Ens dutxem amb ai¬ 
gua freda fins que ens arriba als ossos, 
el menjar és fred i insuficient, corres el 
risc de rebre un pal a la cara pel mínim 
gest de queixar-te pels teus drets». 


Marc Rude i Gemma Parera 

Sants 


Des de la Taula Intercultural del 
Secretariat d’Entitats de Sants, Hos¬ 
tafrancs i la Bordeta, es va celebrar 
el 15 de desembre una conferència 
de Rachid Aarab, president d’Allian- 
ce for Freedom and Dignity - Inter¬ 
national a Espanya i investigador en 
Relacions Internacionals de la Uni¬ 
versitat Autònoma de Barcelona, so¬ 
bre com la crisi ha empitjorat les 
condicions de vida de la població 
migrant. 

Una de cada tres persones mi¬ 
grants es troba en situació d’atur, i 
el col·lectiu està especialment afec¬ 
tat per les condicions laborals precà¬ 
ries, els desnonaments i la retallada 
de prestacions públiques, com la 
renda mínima d’inserció. A més, la 
falta d’oportunitats laborals dificulta 
obtenir i renovar els papers de la re¬ 
sidència, mentre s’incrementen les 
batudes, els internaments i les ex¬ 
pulsions. 


Segons l’informe de Migreurop, al 
CIE de Zona Franca es produeixen si¬ 
tuacions de gran tensió, amb episodis 
de violència en un centre pràctica¬ 
ment saturat, amb capacitat per 210 
persones, i amb personal escàs i sense 
formació adequada. Durant l’any 2010 
van passar-hi 1.700 persones. Dues de 
cada tres són expulsades al seu país, i 
la mitjana d’estança és entre 30 i 40 
dies. Les expulsions són comunicades 
sense presència d’advocat ni traduc¬ 
tor, fet que suposa una vulneració del 
dret a l’assistència lletrada, que gene¬ 
ra indefensió per la impossibilitat de 
presentar un recurs judicial. 

El dèficit de garantia de drets fona¬ 
mentals es posa també de relleu en la 
falta d’intèrprets, que genera desinfor- 
mació; la manca de procediments per 
tramitar queixes contra la vulneració 
de drets, i les deficiències en els siste¬ 
mes d’evacuació i prevenció d’incen¬ 
dis. Així mateix, es denuncia la pre¬ 
sència de càmeres estàtiques que dei¬ 
xen angles morts i l’absència 
d’aquestes en part de les instal·la¬ 
cions, com la biblioteca i la sala d’es¬ 
pera de la infermeria. Aquest fet per¬ 
met que es produeixin agressions, 


Segons va afirmar Rachid Aarab, 
«s’ha produït a tot Europa un creixe¬ 
ment del racisme i la xenofòbia. Ca¬ 
da any hi ha a Espanya uns 4.000 ca¬ 
sos de violència amb motius racis¬ 
tes». També va fer incidència en el 
racisme institucional, que criminalit¬ 
za la immigració i endureix la legis- 


que han estat denunciades per perso¬ 
nes recloses al centre. 

El passat 6 de gener va morir un jo¬ 
ve de Guinea Conakry, pres en el CIE 
de Zona Franca. La mort es va produir 
segurament a causa d’un infart, sense 
rebre l’atenció adequada. Aquest fet 
evidencia, segons diverses entitats i 
advocats, una cobertura sanitària defi¬ 
cient en el centre, «ja que no disposa 
d’assistència mèdica les 24 hores. Di¬ 
verses persones preses al CIE han co¬ 
mençat una vaga de fam i centenars 
de persones es van concentrar el 9 de 
gener davant el CIE en protesta per la 
mort del jove». 

El juny de l’any passat un jove 
marroquí, pendent d’expulsió, es va 
suïcidar al centre, fet que va originar 
una vaga de fam entre els seus com¬ 
panys. Denunciaven com se’l va dei¬ 
xar en règim d’aïllament, malgrat ha¬ 
ver intentat suïcidar-se abans, i haver- 
li denegat el tractament psiquiàtric 
que necessitava. El passat 20 de 
desembre, una dona reclosa al CIE 
d’Aluche, a Madrid, va morir a causa 
d’una meningitis, una malaltia curable 
si el centre li hagués proporcionat l’a¬ 
tenció mèdica. 


lació d’estrangeria. La majoria de 
països no respecten la legislació in¬ 
ternacional sobre Drets Humans, i 
l’Estat espanyol no ha ratificat la 
convenció internacional de les Na¬ 
cions Unides sobre la protecció dels 
drets dels treballadors immigrants. 



L’impacte de la crisi 
en la immigració: racisme 
i criminalització 

Sants 


APEU DE CARRER 


Boicot 
a TMB 


Albert Ricart Sanjuan 

Gairebé 10 euros per una T-10, un 
augment del 12 %, i 2 euros per 
un bitllet senzill, un augment del 
38 %, 100 euros de multa per no 
portar bitllet: es creuen que som 
imbècils? Aquests son els regals 
que ens han portat els reis mags 
del Transport públic amb els seus 
patges el consistori municipal. I 
diuen que aquests augments es 
deuen a mantenir en un futur la 
xarxa de transports públics, més 
aviat sembla que vulguin dilapidar- 
ne l’ús entre la població, amb 
aquests preus abusius: quants ens 
podrem permetre pagar aquests 
preus pel transport públic? La res¬ 
posta es fàcil: pocs, molt pocs. Es 
creuen molt llestos, això no ho po¬ 
dem permetre, el transport públic 
no hem de deixar que el convertei¬ 
xin en un luxe, es una necessitat 
en una gran ciutat com la nostra, 
tots Lutilitzem en el nostre dia a 
dia, per anar a la feina, per anar a 
comprar o per gaudir de la nostra 
ciutat. 

Es gasten els diners bombarde¬ 
jant amb publicitat per incentivar 
l’ús del transport públic i perquè 
deixem el transport privat aparcat, i 
jo em pregunto: que entén la nostra 
classe política per transport públic? 
A qui fa concessions el consistori 
amb aquestes pujades de preu? No 
ens les fa a nosaltres els «usuaris i 
usuàries», la fa al capital privat que 
té part de la propietat. 

Està clar, no hi havia pensat: hi 
falta un adjectiu a transport públic, 
que els nostres politics mai accepta¬ 
ran, ni interioritzaran (per ells és 
negoci), aquest adjectiu és popular, 
no és només un adjectiu, és una for¬ 
ma d’entendre el transport públic, 
un transport a què poguem accedir- 
hi tots, un transport al servei del po¬ 
ble i no al servei del negoci, del ca¬ 
pital. 

Per aquests motius jo no faig una 
crida a la insubmissió o vaga d’usua¬ 
ris de transport públic només un 
dia, la vaga, el boicot a aquests 
preus ha de ser durant tot l’any. Tu 
tampoc paguis el bitllet! 


Can Batlló no s'atura 
i ofereix alternatives al barri 


La vida veïnal a Can Batlló 
continua amb la força dels 
primers mesos per fer de 
l'espai un lloc per al barri; el 
passat mes de desembre s'hi 
van fer activitats diverses que 
demostren la vitalitat del 
projecte autogestionat a tra¬ 
vés d'assamblees, projectes, 
idees i feina. 


Gemma Parera 

Sants 


Les dues naus recuperades amb l’ac¬ 
cés al carrer amadeu Oller permeten 
donar a Can Batlló una nova utilitat 
veïnal: l’emmagatzematge de mate¬ 
rial de diverses entitats del barri. A 
més, el banc dels aliments de la Fe¬ 
deració d’Associacions de Veïns de 
Barcelona també n’ha fet ús i ho 
continuarà fent per tal de facilitar la 
repartició d’aliments i fer-ne factible 
la distribució. Aquest passat desem¬ 
bre s’hi han emmagatzemat 39 tones 
de menjar que han vingut a recollir 
unes set entitats de diferents barris 
de Barcelona per tal de continuar 
distribuint-les pel seu territori. 

SIS MESOS A CAN BATLLÓ 

El passat 11 de desembre feia mig 
any de l’entrada al recinte i els veïns 
de la Bordeta ho varen celebrar amb 
un vermut popular a la plaça de la 


Pelleria mentre gaudien d’una ex¬ 
posició fotogràfica sobre el barri i 
una actuació de la Colla de Tabalers 
dels Diables de Sants. També es va 
fer una assemblea informativa de la 
situació actual a càrrec del Centre 
Social de Sants i la Comissió de 
Veïns de la Bordeta, i s’aprofità per 
inaugurar les naus conquerides del 
car-rer Amadeu Oller (Margaret As¬ 
tor), i recordar que no es conforma¬ 
ran amb això, sinó que volen tot 
Can Batlló per a zona verda i usos 
veïnals. 

DINAR POPULAR I QUINA 

Es continuà el mes amb un dinar po¬ 
pular, el passat 17 de desembre, en 
que un centenar de veïns es reuni¬ 
ren per dinar i jugar a la quina, un 
dels joc col·lectius més tradicionals 
per després d’àpats populars en què 
s’estableix una interacció verbal clau 
entre «el lloro» (qui canta els núme¬ 
ros) i els jugadors, ja que el joc con¬ 
sisteix a dir les coses amb un altre 
nom. L’objectiu de la quina era reco¬ 
llir diners per l’autogestió i els pre¬ 
mis eren objectes fets pels mateixos 
veïns i relacionats amb Can Batlló, 
com un video documental, bufandes 
fetes amb la llana del recinte tèxtil, 
etc.; o bé regals que van oferir els 
veïns de la Bordeta. 

LES JORNADES DE TREBALL 

Can Batlló, així doncs, continua 
lluitant per un projecte comú del 
barri de la Bordeta; com diu Miquel 



L’entrada a Can Batlló va ser molt emocionant i el dia 11 de juny serà recordat com un 
dia de victòria i d’alegria. ARXIU 


Martí i Pol i ens recorden els com¬ 
panys de la biblioteca, seguint la se¬ 
güent filosofia: «penses que res no 
serà en va; que res d’allò que dius 
ni d’allò que fas no es perdrà», per 
això s’han dut a terme durant 


aquests sis mesos llargues jornades 
de treball per fer de Can Batlló un 
espai comú i autogestionat adaptat 
a tot veí que tingui ganes de viure 
un projecte col·lectiu com aquest. 


Crònica 


Arquitectura 
i autogestió 

El passat 3 de desembre la Col i 
La Ciutat Invisible organitzaren 
un taller d’arquitectura i auto¬ 
gestió a Can Batlló, un acte obert 
on es parlà de formes 
alternatives de fer ciutat 
mitjançant processos participa¬ 
tius de base en la definició i 
transformació de l’espai urbà, 


aconseguint així trencar el rol 
tradicional de la figura de l’ar¬ 
quitecte, com a ofici allunyat 
dels aspectes socials. 

Comptaren amb les interven¬ 
cions de Santiago Cirugeda i 
David Juàrez, dos arquitectes que 
van explicar diversos projectes 
semblants al de Can Batlló, de 
manera que en trobar punts en 
comú, es va poder reflexionar 
sobre l’statu quo de la situació 
actual. 


L’assistència fou d’unes 200 
persones, moltes d’elles amb una 
formació o feina relacionada amb 
l’arquitectura i l’oficis del ram; a 
causa d’aquest fet, el petit debat 
que es generà al final del taller 
fou d’aspectes tècnics i molt 
concrets. 

Cal destacar del taller, però, el 
concepte d’autoconstrucció, un 
aspecte al qual se li donà molta 
importància, ja que es pot gene¬ 
ralitzar a tots els àmbits de la 


vida; els membres de la Col ani¬ 
men a unir-se en col·lectivitat 
per tirar endavant una idea i 
poder-la convertir en projecte. 

El posterior vermut va ser molt 
complert i va servir com a punt 
de trobada amb persones i 
col·lectius assistents al taller per 
compartir experiències i conti¬ 
nuar generant nou coneixement 
de forma comuna. 

Concentració per la readmissió 
de cinc treballadores de Caprabo 


El passat 23 de desembre un 
centenar de veïns i veïnes de 
Sants es van concentrar con¬ 
tra l'acomiadament i la polí¬ 
tica de personal de la cade¬ 
na adquirida pel Grup 
Mondragón. 


Mireia Roselló 

Sants 


«El suport que estem rebent des 
dels barris ens està donant moltes 


forces» diu una de les acomiadades 
de Caprabo. Aquesta solidaritat es¬ 
tà calant a poc a poc entre la clien¬ 
tela habitual i això es veu amb les 
reaccions d’alguns compradors el 
passat divendres dia 23 de desem¬ 
bre a Sants, com la senyora Maria 
Torres que va comentar a alguns 
concentrats «a banda de no venir 
més a comprar aquí, que més po¬ 
dem fer per ajudar-vos?». 

ASSEMBLEES 
DE BARRI EN LLUITA 

Les assemblees dels barris de Sants, 


Gràcia, Sant Andreu, Sant Martí i di¬ 
verses poblacions de l’àrea metro¬ 
politana, on es van fer concentra¬ 
cions conjuntament amb treballa¬ 
dors i treballadores d’altres 
superfícies comercials, pensen con¬ 
tinuar solidaritzant-se i donant su¬ 
port arreu del territori fins que s’a¬ 
consegueixi la readmissió dels aco¬ 
miadats. La precarietat laboral al 
sector serveis no és pas una nove¬ 
tat, encara menys en el sector dels 
grans magatzems com Caprabo. Ma¬ 
lauradament el que sí és gairebé 
una heroïcitat és aixecar-se en con¬ 


tra dels abusos que pateixen els tre¬ 
balladors i treballadores. Aquest fet 
és el que han penalitzat els caps 
d’aquests supermercats acomiadant 
a cinc treballadors i treballadores 
amb més de 20 anys a l’empresa. 

MOLTS BENEFICIS, PERÒ NO 
PER A LES TREBALLADORES 

Mentre la major part de la plantilla 
cobra entre 800 i 600 euros, els 
beneficis de la Corporación Mon¬ 
dragón, propietària de l’empresa, 
van ser de més de 178 milions d’eu- 
ros en el 2010. Aquestes treballado¬ 


res també han denunciat el pla que 
«preveu acomiadar a més de 1.200 
treballadors en un any», o les 
pressions als treballadors i treballa¬ 
dores per agafar baixes mèdiques 
d’una certa durada. El proper dia 
11 de gener tindrà lloc el primer 
dels judicis presentats en contra 
d’un dels acomiadaments que va 
fer Caprabo, i s’està treballant en 
noves mobilitzacions. 


15 anys de marxes 
contra les presons 


‘La Burxa’ inicia 
una nova etapa 


El 31 de desembre, últim dia 
de l'any 2011, es va celebrar 
com ja és habitual des de fa 
quinze anys, les marxes 
contra les presons i en 
solidaritat amb totes les 
persones preses. 

Albert Ricart Sanjuan 

Esquerra de l’Eixample 


Ja són 13 anys que aquestes marxes 
es fan, amb dos intencions ben cla- 


Pol Casas 

Sants 


Després del desallotjament de l’Ha¬ 
bitatge 18N, un edifici recuperat al 
carrer Hostafrancs per a persones 
en situació d’atur o recentment 
desnonades, es va celebrar una ro¬ 
da de premsa davant la Ciutat de la 
Justícia. L’objectiu va ser aclarir els 
fets i presentar el manifest que de¬ 
nunciava la brutalitat policial sofer¬ 
ta durant el desallotjament, dut a 
terme amb nocturnitat i sense previ 
avís, la matinada del dia 30 de no¬ 
vembre. 

RODA DE PREMSA AMB 
DIVERSES REPRESENTACIONS 

En la roda de premsa van participar 
representants de diferents entitats, 
com l’Assemblea de Barri de Sants, 
la Federació d’Associacions de 
Veïns de Barcelona (FAVB), el Cen¬ 
tre Social de Sants, el Comitè Exe¬ 
cutiu del Secretariat d’Entitats de 
Sants, Hostafrancs i la Bordeta i la 


res: d’una banda, es volen denun¬ 
ciar les condicions de vida de les 
persones privades de llibertat; de 
l’altra, fer notar que no estan sols, 
ni soles, en aquestes dates tan as¬ 
senyalades. 

La jornada va començar a les 11 
del matí amb un esmorzar i una 
marxa a la presó de dones de Wad- 
Ras. Després es va portar a terme a 
les 14 h un menjador popular al 
CSA La Rimaia, des d’on a les 15.30 
els assistents es van dirigir cap al 
Centre d’Internament d’Extrangers 
de la Zona Franca, famós pels mal- 


Plataforma d’Afectats per la Hipote¬ 
ca (PAH), que van mostrar el seu su¬ 
port al projecte. Des del teixit asso¬ 
ciatiu veïnal es va ressaltar la proxi¬ 
mitat al moviment 15M i la 
legitimitat d’ocupar habitatges 
abandonats que pertanyen a enti¬ 
tats financeres, i més encara en l’ac¬ 
tual context de crisi. 

També va participar a la roda de 
premsa l’Arantxa, una de les per¬ 
sones que residia a l’edifici, amb el 
seu marit i fills, i que va contradir la 
versió de l’intendent de Sants- 
Montjuïc, Jordi Garcia, que havia 
afirmat que no vivien famílies a 
l’immoble. També va denunciar 
l’absurditat que, un cop desallotjat, 
posin a l’edifici dos guardes de 
seguretat les 24 hores del dia per a 
vigilar que ningú més hi torni a 
entrar. 

DESALLOTJAMENT IRREGULAR 

La jutgessa del jutjat d’instrucció 
núm. 23 va ser la responsable d’or¬ 
denar, en resposta a la demanda in- 


tractaments cap als seus interns. 
Més tard, a les 19.30 h, es va convo¬ 
car a les portes de la presó Model, 
per realitzar la Marxa de torxes que 
va aplegar uns centenars de perso¬ 
nes solidàries, vigilats en tot mo¬ 
ment pels mossos d’esquadra. Du¬ 
rant totes les marxes i concentra¬ 
cions es van cridar consignes 
contra el sistema penitenciari i per 
la llibertat de totes les persones 
preses. La marxa va finalitzar amb 
el raïm per donar la benvinguda al 
nou any esperant que desapareguin 
els murs dels centres penitenciaris. 


terposada per la immobiliària pro¬ 
motora de l’edifici, Nyala 2006 S.L., 
el desallotjament cautelar de l’edifi¬ 
ci, que es va fer sense notificació 
prèvia, amb l’objectiu d’evitar la so¬ 
lidaritat. Amnistia Internacional es¬ 
tà investigant si el desallotjament 
vulnera la legislació internacional 
dels drets humans. 

L’edifici del carrer Hostafrancs 
continua buit des del desallotja¬ 
ment, fet que, entre altres, «ens fa 
sentir amb més ganes que mai de 
continuar lluitant i treballant per 
tal de crear consciència social i visi- 
bilitzar la problemàtica existent en 
matèria d’habitatge», tal com expli¬ 
ca un dels participants al projecte. 
«D’aquesta manera, gràcies a la dig¬ 
nitat i al convenciment de la gent 
que hi ha participat, i a l’àmplia so¬ 
lidaritat que ha despertat aquest 
projecte, continuarem, amb més 
energia que mai, buscant solucions 
autoorganitzades pel dret a un ha¬ 
bitatge digne». 


Redacció 

Sants 


«Us dono les gràcies a totes les per¬ 
sones que vau participar en l’as¬ 
semblea del passat 17 de desembre, 
en resposta al meu SOS, i a totes les 
noves col·laboradores que em vo¬ 
leu donar una nova empenta. Em 
sento emocionada i amb molta 
energia per seguir endavant. 

»Gràcies per venir, per aportar 
les vostres idees i per sumar-vos al 
projecte en les múltiples maneres 
en què us proposàvem: redactant, 
maquetant, coordinant una secció, 
distribuint, actualitzant la web, bus¬ 
cant anunciants, encarregant-vos 
de les subscripcions... Feina n’hi 
ha, i de ben diferent, per a tothom! 

LA BURXA 2.0 

»Ens vam plantejar que calia reac¬ 
tivar la meva pàgina web. Estem a 
l’era 2.0 i no em vull quedar en¬ 
rere. Cal una web que pugui reco¬ 
llir l’actualitat del barri i deixar més 
espai a l’edició escrita per a la refle¬ 
xió i els articles de fons. Una web 
que pugui també incorporar àudios 
i vídeos que facin de la burxa un 
projecte comunicatiu més ampli i 
interactiu. 

LA MEVA DISTRIBUCIÓ 

»També van sortir persones disposa¬ 
des a donar una empenta a la distri¬ 
bució, perquè pugui arribar a més 
zones del barri i no es quedin 
exemplars sense distribuir, la burxa 
no té sentit si em quedo a les pres¬ 
tatgeries del Terra d’Escudella. 

»Però, sobretot, ens vam com¬ 
prometre a repensar els continguts, 
fer més xarxa, i incorporar més 
col·lectius i noves veus, com la de 
les persones grans o els adoles¬ 
cents, perquè el barri és ben divers 
i la burxa és de totes. 


14 ANYS I NOVES IDEES 

»Aquest proper mes de març faré ja 
14 anys de vida. Un bon moment 
per repensar els meus continguts, 
seccions, estil, col·laboracions, etc. 
Especialment en aquest període tan 
intens en accions, lluites, projectes 
i moviments que fan de Sants un 
barri molt actiu, dinàmic i reivin¬ 
dicatiu. 

»Com sabeu, em sento part dels 
moviments socials i de les lluites 
del barri i, és per això, que us 
necessito a tots i a totes per ajudar 
a pensar què vull ser en aquesta no¬ 
va etapa. 

Nova 

assemblea 


Us convido a reflexionar 
conjuntament en assemblea, el 
dissabte 21 de gener a les 17 h 
a Can Batlló (Bloc 11), sobre al¬ 
gunes qüestions claus de la me¬ 
va identitat: 

• Quins continguts voleu que 
surtin a la burxa? Quins àmbits 
temàtics? Quin tractament (crò¬ 
nica, reportatge, reflexió, opi¬ 
nió...)? 

• Quin tipus de col·labora¬ 
cions, tant de col·lectius com 
de persones, podrien interessar 
més? 

• Quines seccions han de 
donar identitat a la burxa? 

• Què n’espereu de la web 
de la burxa? 

• A qui més volem arribar? 

• Com podem millorar l’auto¬ 
suficiència econòmica? Quins 
anunciants volem? 

Us espero a totes! 

I si no podeu venir el dia 21 
de gener, em podeu enviar un 
correu electrònic amb les vos¬ 
tres propostes a 
laburxa@gmail.com. 

Les tindrem en compte! 
Gràcies! 


Evolució del projecte Habitatge18N 

Parèntesi 


CINE 


LLIBRE 


Un Déu Salvatge 



Pomo terrorismo 


ROMAN POLANSKI. 
COPRODUCCIÓ FRAN- 
ÇA-POLÒNIA-ALEMA- 
NYA-ESPANYA, 2011. 

Ja han passat dos anys 
des que Polanski ens va 
regalar el seu últim i 
excel·lent film L’Es¬ 
criptor i quan sembla¬ 
va que amb aquest úl¬ 
tim treball posava punt 
i final a la seva carrera, 
ens sorprèn altre cop 
amb aquesta nova i di¬ 
ferent producció. La 
seva obra, amb major o 
menor fortuna, sempre 
ha estat eclèctica: La 
llavor del diable, Pira¬ 
tes, Oliver Twist o El 


vall dels vampirs, per 
posar uns exemples, no 
tenen, argumental- 
ment ni com a gènere, 
cap punt en comú, pe¬ 
rò el que sí queda pa¬ 
tent en elles és la seva 
mà mestra com a gran 
realitzador. 

Ara trasllada a la 
gran pantalla l’obra de 
Yasmina Reza (autora 
de la també famosa Ar- 
te), que va ser repre¬ 
sentada a Barcelona 
per Aitana Sànchez Gi¬ 
jón i Maribel Verdú en 
la versió castellana i 
que ha estat un èxit a 
mig món. No és la pri¬ 


mera vegada que Po¬ 
lanski adapta una obra 
de teatre per a la gran 
pantalla, ja ho va fer 
amb La mort i la don¬ 
zella, però gràcies al 
seu gran talent i 
excel·lent ofici, ens 
oblidem que estem da¬ 
vant d’una obra origi¬ 
nalment teatral que 
transcorre en un sol es¬ 
cenari entre quatre 
personatges. Sens dub¬ 
te, l’interès de la tra¬ 
ma també ajuda. 
Aquestes dues parelles 
de pares que es reunei¬ 
xen per discutir sobre 
l’agressió que el fill 
d’un d’ells ha comès 
contra el dels altres 
dos, que s’inicia d’una 
forma molt civilitzada, 
acaba derivant en una 
explosió de violència 
propiciada per aquest 
Déu salvatge que tots 
portem dins. L’acció 
transcorre en temps 
real i és un altre encert 
de Polanski: no haver 
volgut allargar l’anèc¬ 
dota innecessàriament. 
Els seus 80 minuts de 
duració són els que la 
història necessita. 

Menció a part merei¬ 
xen els intèrprets Kate 
Winslet, Jodie Foster, 
Christoph Waltz i John 
C. Relly. Estan perfec¬ 
tes en les seves actua¬ 
cions. 


Lancelot 


DIANA J. TORRES. 
TXALPARTA, 2011. 

El títol d’aquest treball 
dóna nom no només al 
llibre, sinó també a les 
performances que l’au¬ 
tora representa da¬ 
munt dels escenaris. 
L’objectiu d’aquesta 
publicació és doble: 
d’una banda, donar vi¬ 
sibilitat i representar 
les pràctiques sexuals 
més marginades i des¬ 
conegudes -l’ejacula¬ 
ció femenina, el 
fisting, el sadomaso- 
quisme o el bondage; i 
de l’altra, fer volar pels 
aires la sexualitat nor¬ 


mativa, tot violentant 
la moral del lector o 
l’espectadora en des¬ 
pertar les pulsions més 
inconfessables. 

L’autora proposa 
que «empecemos por 
adueríarnos de nues- 
tros cuerpos, recupe- 
rarlos de sus càrceles 
de convenciones sexua- 
les, represiones reli¬ 
giosos y limitaciones 
ideológicas, por salvar- 
los de las torturas esté- 
ticas que no nos pongan 
y de la languidez de lo 
normativo». 

Diana J. Torres de¬ 
nuncia com 2.000 anys 


de puritanisme moral 
han instal·lat en la so¬ 
cietat una concepció 
del sexe únicament 
amb finalitats repro¬ 
ductives. Allò que ella 
qualifica com a «por al 
plaer» ha arribat a ex¬ 
trems com l’ablació del 
clítoris, la criminalitza- 
ció i victimització de la 
prostitució i la percep¬ 
ció del sexe anal com a 
pràctica que posa en 
qüestió la virilitat dels 
homes. 

Un altre efecte d’a¬ 
questa «cultura de la 
fòbia al sexe» és la ne¬ 
gació de la sexualitat 
dels menors, i de les 
persones amb disminu¬ 
cions físiques 0 men¬ 
tals, a qui es confina a 
un estat d’infantilitza- 
ció perpètua. 

Tal com prologa 
Helena Torres, del 
col·lectiu Postop (Pla¬ 
taforma d’investigació 
de gènere i postporno- 
grafia), ningú té la per¬ 
cepció quan ens ren¬ 
tem les mans, mengem 
vedella o no practi¬ 
quem sexe anal d’esta- 
re excercint l’obedièn¬ 
cia civil, però tot ple¬ 
gat són costums 
arrelats que, a còpia de 
repetir-se generació 
rere generació, en un 
territori concret han 
esdevingut hàbits quo¬ 
tidians, no subjectes a 
cap mena de crítica ni 
reflexió: formen part 
d’allò normal. La ma¬ 


teixa normalitat que 
ha acabat per 
instal·lar-se als nostres 
llits i cossos, i que fins i 
tot ha construït la nos¬ 
tra identitat sexual i els 
nostres desitjós. 

Porno terrorismo és 
un relat en primera 
persona, que barreja 
elements autobiogrà¬ 
fics i reflexions molt in¬ 
tuïtives sobre política i 
sexualitat des d’una 
perspectiva transfemi- 
nista, és a dir, un femi¬ 
nisme que no essencia- 
lista, prosexe i pel re¬ 
coneixement dels drets 
de les traballadores se¬ 
xuals. 

El llibre inclou un di¬ 
rectori de noms, 
col·lectius i recursos 
web de l’escena post- 
pornogràfica a Barcelo¬ 
na i internacionals, i un 
suggeridor manual de 
pràctiques pornoterro- 
rites a l’abast de totes 
les persones. 

El llibre ha estat pu¬ 
blicat sota una llicència 
Creative Commons, po¬ 
deu llegir les primeres 
50 pàgines al web de 
l’editorial. 

A la plana http:// 
pornoterrorismo.com 
podeu consultar les 
properes presentacions 
del llibre i donar una 
ullada a les propostes 
de Diana J. Torres. 


Elba Mansilla 
La Ciutat Invisible 



BURXANT ELS BYTES 



QR Code, què són? 


Moltes deveu haver 
vist aquest dibuix a la 
porta d’alguns esta¬ 
bliments de la car¬ 
retera de Sants i us 
deveu preguntar: què 
s aquest quadradet 
estrany? És un codi 
QR, un nou tipus de 
codi de barres. Alguns 
establiments el posen 
a la porta per oferir 


descomptes a qui pu¬ 
gui llegir-los. Els mò¬ 
bils Android o Iphone 
tenen aplicacions que 
llegeixen aquests co¬ 
dis. A través del mòbil 
podem esbrinar si el 
codi és una promoció 
per la botiga o una 
web, per exemple. 

Un ús que fins ara 
no s’ha donat gaire 


als codis QR és la pos¬ 
sibilitat d’enllaçar un 
vídeo: un recurs mul- 
timèdia des d’un diari 
en paper. Així que he 
pensat en provar-ho. 
Si teniu un mòbil amb 
Android o un Iphone, 
proveu de buscar una 
aplicació anomenada 
Barcode Scanner o 
Qrcode i feu una foto 
al codi QR que hi ha 
en la imatge d’aques¬ 
ta secció. Si ho feu, 


podreu veure el vídeo 
que vàrem gravar la 
gent de La Burxa quan 
vam treure el número 
100, ja fa uns quants 
anys. 

Aquests nous codis 
de barres s’han aca¬ 
bat imposant perquè 
els codis de barres an¬ 
tics es quedaven limi¬ 
tats. Amb aquest nou 
tipus de codi de ba¬ 
rres tenim moltes més 
possibilitats, ja que 


els podem utilitzar en 
entorns no comer¬ 
cials. 

Els que no tingueu 
la possibilitats de lle¬ 
gir el codi QR, bus¬ 
queu a Sants TV el do¬ 
cumental 100 mesos 
burxant. 


Bernat Costa 

RAS I CURT 


«Rebels, boges, 
prepotents; 
ens plantem 
davant el po- 

1 

der i diem: 
aquí som». 

Hebe de Bonafini 


EL POEMA RACÓ HISTÒRIC 

La imaginació De Sants als camps d'extermini 

contra el poder (segona part) 


Quan ja per fi la rafada i la neu, la tempesta 
de glaç ha colgat les llambordes de París 
i les barricades d’altres temps han estat 
venudes vora els barrets mexicans a les boti¬ 
gues de souvenirs, 

quan ja tothom ha assaltat les farmàcies 
a la presa de basti lles de Prozac, 
quan els somnis utòpics han deixat pas 
a utopies del metacrilat de parcs temàtics, 
quan els poetes han estat reclutats 
per força o de grat a les agències de publici¬ 
tat, 

i els guionistes ens han furtat els anissos 
amb una pluja de fems damunt les il·lusions, 
quan ja les xarxes ens lliguen al silenci 
i ens neguen el sol del migdia, 
com un caracremada furtiu i clandestí, 
amb el carbó de les antigues locomotores 
corregiré l’estúpid eslògan dels nostres carce¬ 
llers; 

bescanviaré la contracció per proposar 
la imaginació contra el poder. 

Poetes emprenyats 
Ningú ens representa 


L’any 1939 França va 
crear les Companyies 
de Treballadors Es¬ 
trangers com una al¬ 
ternativa al servei mi¬ 
litar francès, a les 
quals s’hi van apuntar 
en un principi volun¬ 
tàriament 20.000 mili¬ 
cians. Però amb l’inici 
de la Segona Guerra 
Mundial el govern 
francès va decidir ofe¬ 
rir tres opcions als re¬ 
fugiats: tornar a l’Es- 
tat espanyol de Fran¬ 
co, que en molts casos 
significaria la mort i 
en la resta anys de 
treballs forçosos; 
allistar-se a la Legió 
Estrangera, que signi¬ 
ficava convertir-se en 
carn de canó de l’a¬ 
vantguarda de l’exer¬ 
cit francès; o bé anar 
a les companyies de 
treballadors a refor¬ 
çar la línia Maginot, 
l’obra defensiva que 
havia d’impedir l’in¬ 


vasió alemanya i que 
va ser un fracàs estre¬ 
pitós. 

Eugeni Querol Puyo 
es va integrar en 
aquestes companyies i 
va estar treballant 
fins que el juny de 
1940 va ser capturat a 
Saint-Dié-des-Voges. 
Sols un més abans nai¬ 
xia el meu pare i rebia 
el seu nom. Llavors va 
ser portat a l’Stalag 
V-D, un camp de pre¬ 
soners de guerra a Es¬ 
trasburg, al qual molts 
presoners arribaren 
caminant. Allà se li va 
assignar la matrícula 
3.276, el primer dels 
molts números que 
substituirien el seu 
nom. 

L’onze de desembre 
de 1940 va sortir d’a¬ 
quest camp en un 
comboi que transpor¬ 
tava 846 republicans 
cap als camps d’exter¬ 
mini de Mauthausen, 


Gusen i Hartheim. De 
tots aquests en mori¬ 
rien 499. Viatjaren 
durant tres dies en 
trens, generalment de 
bestiar, tancats sense 
aigua i quasi sense ai¬ 
re, separats de les se¬ 
ves famílies. 

Van arribar a Ma- 
thausen el 13 de des¬ 
embre a la una i mitja 
de la matinada, i en¬ 
mig d’una forta neva¬ 
da, foren trets dels 
trens. Com a rebuda 
les mossegades dels 
gossos i els cops de 
culata dels SS, que re¬ 


mataven als que 
queien. 

Eugeni Querol Puyo 
va ser matriculat a 
Mathausen amb el nú¬ 
mero 5.166, però no 
va ser aquest l’esce¬ 
nari final de la seva 
vida. El 21 de novem¬ 
bre de 1941 va ser 
traslladat al camp an¬ 
nex de Gusen. Aquí la 
seva matrícula va ser 
la 14.657. 

Gusen era conside¬ 
rat el camp final, on 
els presoners feien les 
tasques més dures i on 
les condicions de vida 


eren pitjors, era el 
lloc al que anaven a 
parar els presoners 
que els nazis ja no 
consideraven produc¬ 
tius, els malalts i els 
febles, per matar-los i 
fer lloc a Mauthausen. 

I a Gusen va ser on 
els nazis finalment 
van acabar amb la se¬ 
va vida, el 24 de gener 
de 1942. L’Eugeni te¬ 
nia sols 26 anys, dels 
quals havia passat sis 
lluitant contra el fei¬ 
xisme primer, i des¬ 
prés patint-lo. Els 
morts al camp eren in¬ 
cinerats o enterrats 
sense més referència 
que el número de ma¬ 
trícula. A Sants però, 
el meu pare, amb el 
seu nom en va recor¬ 
dar la memòria. 


Agus Giralt 



FOGONS DE TEMPORADA 


Petita i dolça dementina 



Les tres varietats de 
clementines emmar¬ 
cades dins la Indica¬ 
ció Geogràfica Pro¬ 
tegida (IGP) de les 
Terres de l’Ebre coin¬ 
cideixen al gener. 
Mentre la varietat Fi¬ 
na i la Clemenula 
acaben amb els seus 
fruits, s’inicia la re¬ 
col·lecció de la varie¬ 
tat Hernadina, que 
aguanta fins a mig fe¬ 
brer i tanca la tempo¬ 
rada. 

La clementina és el 
fruit d’un arbre hí¬ 
brid entre el manda¬ 
riner i el taronger, 
diuen que el pare Cli¬ 
ment, frare francès 
habitant d’un orfenat 
a l’Argèlia de princi¬ 
pis del segle XIX, va 


trobar un arbre dife¬ 
rent entre els seus 
mandariners. La frui¬ 
ta que en naixia era 
més dolça, de forma 
més plana i petita, i 


d’un color més viu i 
ataronjat que les se¬ 
ves cosines germa¬ 
nes, a més, per sor¬ 
presa del frare, 
aquest fruit no conte¬ 


nia llavors. Un cop 
descobert i normalit¬ 
zat el cultiu, ràpida¬ 
ment es va estendre i 
va conquerir zones 
menys càlides. 


Aquí a casa nostra 
en trobem a les ter¬ 
res de l’Ebre, localit¬ 
zació excepcional per 
la clementina pel ti¬ 
pus de sòl, i el fet 
que la zona es trobi 
per sobre del 
paral·lel 40, resul- 
tant-ne una fruita 
amb unes propietats 
organolèptiques par¬ 
ticulars i diferencia¬ 
des de la resta de 
clementines. A part 
d’aquesta vàlua, per 
pertànyer a la IGP, 
també cal una pro¬ 
ducció respectuosa 
amb el medi ambient, 
minimitzant els trac¬ 
taments químics, re¬ 
duint els residus i ma- 
ximitzant l’eficiència 
i efectivitat energèti¬ 
ca i productiva de tot 
el procés. El fruit ha 


de complir unes nor¬ 
matives que li exigei¬ 
xen una mínima me¬ 
sura comercialitzable 
i això genera un exce¬ 
dent de clementines 
que la indústria ha de 
recol·locar. A part de 
la producció de sucs, 
que és el seu ús més 
habitual, també s’a¬ 
profita la pell de les 
clementines per a 
quelcom molt més 
curiós, per a la pro¬ 
ducció d’olis essen¬ 
cials que serveixen 
als perfumers per fer 
els més delicats dels 
seus aromes. 

Crema de 
clementines 

INGREDIENTS 

250 ml de suc 
de clementina 
3 rovells d’ou 


50 g de sucre 
150 g mantega 
10 g de midó 

ELABORACIÓ 

51 voleu unes postres 
ràpides i fresques, 
aquesta és una fàcil 
opció. Poseu el suc, 
el sucre i la mantega 
en un cassó al foc. 
Quan comenci a estar 
calent afegiu-hi els 
rovells batuts amb el 
midó i una mica del 
suc. Remeneu a foc 
suau, procurant que 
no arrenqui el bull en 
cap moment, fins 
que espesseixi. Poseu 
la crema en petits 
bols i refredeu a la 
nevera. 

Núria May Masnou 

En moviment 


ASSEMBLEA 
INDIGNADA SANTS 


Habitatge 18N, 

reapropiació 

social 


Assemblea Indignada de Sants 

Després de trobar-nos, durant me¬ 
sos, cada dijous en assemblea un 
grup de persones de Sants indig¬ 
nades amb la corrupció política, 
l’especulació de la banca i immobi¬ 
liàries, l’explotació laboral, les re¬ 
tallades de serveis públics i drets 
socials..., vam creure necessari 
convertir aquesta indignació en 
una acció directa de reapropiació 
social. Una acció que ens permetés 
recuperar, a través de la unió, de la 
solidaritat i de la convicció, allò 
que el poder ens treu cada dia amb 
l’excusa de la crisi econòmica. 

La idea d’alliberar un espai, en 
desús i ens mans de la banca, que 
permetés allotjar persones que 
han estat desnonades o en situació 
d’atur ens semblava una acció 
plenament coherent i necessària 
per donar resposta a les necessi¬ 
tats socials. 

És aquesta legitimitat social el 
que ha fet que el projecte de l’ha¬ 
bitatge 18n, l’edifici recuperat de 
l’abandonament especulatiu per a 
l’habitatge de persones precàries 
al barri d’Hostafrancs, prengui la 
força que ha arribat a tenir. Moltes 
persones de l’assemblea d’indig¬ 
nades de Sants ens vam bolcar ple¬ 
nament al projecte, vam participar 
en l’alliberament de l’espai, en l’a¬ 
dequació, en la defensa, en la co¬ 
municació amb el barri... 

Vam aprendre molt, el fer jun¬ 
tes, a crear col·lectivament. I la 
resposta del barri ens va animar a 
seguir endavant amb més forces. 
Quan parlaves amb les entitats i 
els veïns i et deien «si jo em que¬ 
dés sense casa, també faria el ma¬ 
teix», t’adonaves que som moltes, 
que no estem soles. Aquest des¬ 
cobrir, una vegada més, que no 
estem soles, ens ajuda a seguir 
avançant i ens ha enfortit com as¬ 
semblea, com a col·lectiu de per¬ 
sones preocupades per les injustí¬ 
cies socials. 


Conflictes 
a les universitats 


Tot va començar ell 5 de 
desembre a la Facultat 
d'Economia i Empresa de la 
Universitat de Barcelona 
(UB). Al migdia, un grup de 
professors es va presentar 
sota el nom de Professors 
en Diagonal per donar una 
visió diferent de l'hegemò¬ 
nica per sortir de la crisi. 
Van fer una primera confe¬ 
rència amb la intenció de 
crear un espai de debat i 
idees que plantegin altres 
camins per sortir del con¬ 
text actual de crisi en què 
vivim. 

Albert Ricart Sanjuan 

Sants 


Aquell mateix dia a les dues del 
migdia l’assemblea d’estudiants de 
la facultat va convocar una acció 
sorpresa, un cercavila que es va di¬ 
rigir a l’antiga Secretaria d’Estu- 
diants. Els i les estudiants havien 
preparat un dinar popular i, vigilats 
per un nombrós grup de seguretat 


privada de la UB, finalment van po¬ 
der alliberar l’espai, i tot seguit van 
llegir un manifest. Aquesta antiga 
Secretaria va ser reanomenada l’A¬ 
lliberada. 

EL CONFLICTE 

El Deganat tenia la intenció d’utilit¬ 
zar aquest espai per ampliar el bar 
de la facultat, externalitzant-ne la 
gestió a una empresa de càtering 
privada. Davant l’actuació del De¬ 
ganat, les estudiants reclamen que 
aquesta Secretaria, que estava en 
desús, ha d’estar gestionada per co¬ 
operatives d’estudiants, ja que, te¬ 
nint en compte que la universitat és 
un organisme públic, no hauria de 
contractar empreses privades exter¬ 
nes per encarregar-se d’uns serveis 
que està obligada a oferir. 

USOS I SERVEIS DE LESPAI 

L’espai alliberat va servir com a 
cooperativa de distribució de mate¬ 
rial acadèmic per donar un servei 
que cobreixi les necessitats mate¬ 
rials de tots els estudiants, una 
biblioteca autogestionada amb un 
arxiu d’apunts i treballs, i una ca¬ 
feteria. 

A l’Alliberada també s’hi van por¬ 
tar a terme activitats acadèmiques 
que normalment queden al marge 
de les carreres, aportant pensa¬ 


ment crític i transformador que no 
es troba a les aules de les universi¬ 
tats actuals. 

En tot moment, el Deganat va 
mantenir posicions ambigües da¬ 
vant les propostes dels estudiants, 
a la vegada que va ignorar i va mos¬ 
trar passivitat davant el conflicte 
que s’havia generat amb la seva ac¬ 
tuació. 

RESPOSTA DEL DEGANAT 

El 22 de desembre el Deganat es va 
reafirmar en les seves postures in¬ 
transigents i va ratificar la resolució 
del 4 de novembre d’externalitza- 
ció dels serveis, sense voluntat 
d’establir diàleg amb els estudiants 
i sense escoltar les demandes fetes 
des de la comunitat estudiantil 
d’uns serveis més justos. 

L’únic gest que va fer el Deganat 
va ser l’amenaça d’emprendre ac¬ 
cions disciplinàries contra les per¬ 
sones que van alliberar l’espai, i cri¬ 
minalitzar les persones que van 
portar a terme l’alliberament de 
l’espai, acusant-les de violentes. 

Els estudiants, tot i les coaccions 
manifestes del Deganat, van conti¬ 
nuar donant vida i nodrint d’activi¬ 
tats l’Alliberada. 

FI DE L’ALLIBERADA 

Finalment, el 27 de desembre els 


estudiants que es dirigien a fer les 
activitats programades a l’Allibe¬ 
rada es van trobar amb la desagra¬ 
dable sorpresa que l’espai havia es¬ 
tat tancat un altre cop, durant la 
nit, per personal de la UB: la porta 
havia estat recol·locada, havien 
enderrocat una paret de l’interior, 
tot el material estava regirat i per 
terra i no tenien cap possibilitat 
d’accedir-hi. 

El Deganat va al·legar que allà 
s’hi faria un espai per als estu¬ 
diants, sense concretar quina mena 
d’activitats oferiria. Això no obs¬ 
tant, tot sembla indicar que serà 
transformat en una aula. 

El col·lectiu d’estudiants veu en 
aquesta actuació del deganat, feta 
amb tanta celeritat, i en el canvi 
d’opinió per crear una aula (en lloc 
d’ampliar la cafeteria), una clara in¬ 
tenció de fer callar les veus críti¬ 
ques dins la universitat i de tallar 
d’arrel qualsevol tipus d’autogestió 
i autoorganització per part dels es¬ 
tudiants fora de les institucions de 
la facultat. 

MENTRESTANT A LA UAB 

Al campus de Bellaterra també 
s’han produït un seguit d’ocupa¬ 
cions per part d’estudiants de la 
Universitat Autònoma de Barcelo¬ 
na, a la Facultat de Ciències, acom¬ 
panyada de diferents protestes pro¬ 
tagonitzades per la comunitat edu¬ 
cativa en contra de diverses 
retallades que es volen dur a terme 
i que afectaran les condicions de 
treball del professorat i les condi¬ 
cions educatives. 

Finalment aquestes protestes 
van provocar l’anunci de l’avança¬ 
ment de les eleccions al Rectorat. 

Pintada en protesta per la política laboral de Telefónica. ARXIU 

Les assemblees de Telefónica 


L'oportunisme de l'anunci 
de Telefónica-Movistar en 
què es parodien les assem¬ 
blees del 15M ha aconseguit 
el que perseguia: ressò. 
Youtube comptabilitza prop 
de 19.000 visites. 

Tanmateix, també ha suscitat 
una contrapublicitat molt 
aconseguida {Spot Movistar 
[SMS gratis] mejorado) que 
ha tingut 134.000 reproduc¬ 
cions, i en el qual el resultat 
de la discussió és que no 
acomiadi al 20 % de la 
plantilla. 

Miquel Saumell 

Aprofitem aquesta oportunitat per 
parlar de Telefónica, la quarta em¬ 
presa de telecomunicacions del 
món, les seves assemblees de la 
qual no no en fan anuncis. 

RÈCORD DE BENEFICIS 

El Grup Movistar l’any 2010 va tenir 
el rècord de beneficis de 10.000 mi¬ 


lions d’euros: l’empresa de capital 
espanyol que més va guanyar en tot 
un exercici. Al maig de 2011, Cèsar 
Alierta va anunciar un ERO sobre el 
25 % de la plantilla: 8.500 treballa¬ 
dors, que inclouen jubilacions anti¬ 
cipades, la qual cosa implica que 
l’estat haurà d’afluixar 450 milions 
d’euros en concepte de subsidis d’a¬ 
tur d’aquestes prejubilacions (forço¬ 
ses), i d’aquesta manera finançar la 
política de recursos humans de sub- 
contractació, substitució de treballa¬ 
dors amb drets, per jovent amb con¬ 
tractes escombraries. Tant CC.00 
com UGT han aprovat aquest ERO, 
que no ha passat per cap assemblea. 

LÍDERS EN PRECARIETAT 

On és el miracle econòmic de Tele¬ 
fónica? No només consisteix a oferir 
la connexió més lenta i més cara 
d’Europa o restringir la baixada i in¬ 
tercanvi d’arxius.Des de mitjans del 
80 l’estratègia de Telefónica a mesu¬ 
ra que es va privatitzant ha estat 
fragmentar l’empresa, per poder 
justificar reajustaments de plantilla i 
alhora trencar un model de sindica¬ 
lisme combatiu que havia conquerit 
unes condicions laborals dignes. 

Mentre es congela i redueix la 
plantilla de la central, s’ha anat deri¬ 
vant la instal·lació i la reparació de 


línies, o l’atenció al client, entre 
d’altres serveis, cap una constel·la¬ 
ció empresarial de subcontracta- 
cions concatenades, on conviuen 
falsos autònoms, hores extres impa- 
gades i la feina a escarada, etc., a les 
dues bandes de l’Atlàntic. Es fre¬ 
qüent que molts dels treballadors 
qualificats de les contractes siguin 
persones contractades en origen, 
acompanyades d’un plus d’arbitra¬ 
rietat i de productivitat de la por. 

ORGANITZACIÓ 
DE LLUITES DE BASE 

Tal com diuen els anuncis «compar¬ 
tida, la vida és més» ja fa anys que 
s’acumulen experiències de lluites i 
d’organització des de la base entre 
les contractes del grup i la plantilla 
de la central, des del Perú, l’Argen¬ 
tina i també a Catalunya. El més re¬ 
cent, ha estat el cas de ITETE on s’a¬ 
cumulen dos acomiadaments de¬ 
nunciats com a cas de repressió 
sindical, on no es cobra cap plus 
per treballar els dies de festa, i on 
es cobra per punts, punts i encà¬ 
rrecs que es donen a discreció de 
l’empresa. 

Des de l’Assemblea de Treballa¬ 
dors i Treballadores Indignades de 
Sants, a més d’altres companys i 
companyes d’altres barris, aturats i 


jubilats, es va assistir i recolzar la 
vaga que van fer durant els dies fes¬ 
tius de desembre, precisament per 
reclamar, a banda de les reincorpo¬ 
racions, el cobrament de les guàr¬ 
dies, com explica César, sindicalista 
peruà i treballador d’ITETE. Amb 
un fort seguiment, l’assemblea d’I- 
TETE està en negociacions amb 
l’empresa, pendents que una altra 
contracta (COTRONIC) se sumi a la 
lluita. 

PIONERA A APLICAR 
LA REFORMA LABORAL 

A banda de la coincidència de l’ERO 
amb l’esclat del 15M, Telefónica 
també ha estat protagonista per l’a¬ 
plicació pionera en l’aplicació de la 
reforma laboral, ja que considera 
causa d’acomiadament objectiu el 
fet d’acumular baixes mèdiques de 
curta durada. Així és com va acomia¬ 
dar a dos treballadors de la central, 
com a tret de sortida de les nego¬ 
ciacions del nou conveni. A Cata¬ 
lunya, és el cas d’en Marcos, que 
porta prop de 20 anys treballant a 
l’empresa i que pateix una lesió crò¬ 
nica d’esquena. Després de diver¬ 
ses accions per la readmissió, Mar¬ 
cos ha estat reincorporat a l’empre¬ 
sa i està pendent del recurs. 


PUNT D'INFORMACIÓ 
LABORAL 


L’art 

de l’engany 

Marc Faustino i Vidal 

La nova ministra espanyola de Tre¬ 
ball, Fàtima Bànez, ja ha desmentit 
que els minijobs siguin l’eina amb 
què el PP vol disminuir l’atur, però 
la notícia que el govern els volia 
promoure ja ha fet saltar l’alarma 
social. A Alemanya els minijobs 
(que en realitat són a jornada com¬ 
pleta) han fomentat milers de de¬ 
núncies per hores extres i per l’aug¬ 
ment de l’economia submergida. 

El PP fa tremolar el personal i ai¬ 
xò que per ara només hem vist un 
avanç del que vindrà. Congelació 
del salari mínim interprofessional i 
dels sous del personal de l’Estat, re¬ 
visió inferior a l’IPC de les pensions, 
i ajornament de l’ampliació del per¬ 
mís de paternitat a quatre setmanes 
fins al 2012 són les primeres mesu¬ 
res (anti)socials. 

Una reforma més important serà 
la de Lacomiadament. Després de la 
flexibilització de les causes de l’aco¬ 
miadament objectiu, el PP vol rebai¬ 
xar la quantitat de la indemnització 
per acomiadament improcedent 
(de 45 dies) i procedent (de 20) a 
quantitats raonables (a 20 i 10 dies 
respectivament). 

El PP estudia eliminar les preju¬ 
bilacions perquè considera que la 
Seguretat Social té massa persones 
al seu càrrec, i això malgrat el filtre 
de l’edat de jubilació a 67 anys i del 
prolongament del període de càlcul 
de 15 a 25 anys de la darrera refor¬ 
ma laboral. Unes prejubilacions 
promogudes per les empreses, i no 
per les persones que volen seguir 
treballant i són acomiadades. 

La llista de les reivindicacions de 
la CEOE és extensa: tributació per 
IRPF de les indemnitzacions per 
acomiadament, limitació de la tute¬ 
la judicial dels acomiadaments, més 
flexibilitat, etc. El PP practica l’art de 
l’engany: tot serà molt més dur del 
que esperem. El procés de revisió 
salarial no és el problema, l’és la 
previsió de l’IPC que cada any fa el 
Govern de l’Estat espanyol de torn. 

Cu Itu ra 


El Centre de 
Documentació 
La Ciutat Invisible 
torna a la càrrega 



El Centre de Documentació de La Ciutat Invisible. R0BERT0 BONET 


David Alfara 

Sants 


Amb més de 10 anys de trajectòria i 
després d’un temps d’impàs, el 
Centre reprèn la seva activitat. L’ar¬ 
xiu conté revistes, llibres, fanzines, 
cartells, enganxines, pel·lícules o 
documentals, xapes, i altres mate¬ 
rials diversos. Principalment són de 
l’àrea metropolitana de Barcelona, 
generades pels o sobre els movi¬ 
ments socials de base des dels anys 
70 fins a l’actualitat. 

El Centre s’ha anat especialitzant 
en algunes temàtiques; tant per la 


Diversos actes han celebrat a 
Sants el solstici d'hivern, 
amb l'objectiu de recuperar 
la cultura popular i per la 
pau. 

Redacció 

Sants 


Aquest any s’ha celebrat del 2 al 5 ge¬ 
ner el 25è aniversari del Pau sense 
Treva. Es tracta d’un espai que es rea¬ 
litza a les Cotxeres de Sants, organit¬ 
zat per les entitats del barri amb la 
col·laboració amb Cotxeres. La idea 
va sorgir de la necessitat de crear una 
cultura per la Pau al barri, que diferís 


diversitat de temes a treballar com 
pel tipus d’aportacions, com és el 
cas de les okupacions o presons, fet 
que comporta un gruix important 
de documents inèdits i que difícil¬ 
ment es poden trobar en una bi¬ 
blioteca o arxiu oficial. També es 
tracten altres com la lluita feminis¬ 
ta, moviment llibertari, antimilita¬ 
risme, etc. 

Després d’un relleu generacional, 
el Centre ha realitzat diverses activi¬ 
tats de difusió i per a recaptar fons i 
aconseguir nous socis col·labora¬ 
dors, culminant amb una nova pre¬ 
sentació del projecte el passat 19 de 


del que es celebra al Saló de la Infàn¬ 
cia. Totes les persones que ho organit¬ 
zen són voluntàries i l’esdeveniment 
és gratuït, sense propaganda ni mar¬ 
ques comercials. Tampoc no es 
permet que hi participi policia, exer¬ 
cit, etc. 

Aquest any hi ha participat la Bi¬ 
blioteca Popular Josep Pons, amb un 
taller de punts de llibre i un racó de 
lectura. 

Les jornades han estat força partici¬ 
patives, l’ambient era d’alegria i es¬ 
barjo, i els infants han gaudit al mà¬ 
xim. Segons els organitzadors, «ha 
contribuït la bona organització per 
part de Cotxeres i la il·lusió dels qui 
hi hem participat». 


desembre, on s’explicà el seu funcio¬ 
nament en el marc d’una xerrada so¬ 
bre la COPEL, Col·lectiu de Presos en 
Lluita de finals dels anys 70. Durant 
l’activitat, César Lorenzo, explicà els 
detalls d’aquesta lluita fent referència 
als materials consultats al Centre i als 
testimonis presents, alguns dels 
quals hi van assistir. 


EL TIÓ POPULAR 

Un any més, el dissabte 24 de desem¬ 
bre el Casal Independentista de Sants 
va celebrar el Tió Popular, acompa¬ 
nyat d’animació infantil. La celebració 
parteix de l’afany per recuperar la cul¬ 
tura popular a Sants. En l’origen, el 
tió no era altra cosa que el tronc que 
cremava a la llar de foc, i els regals 
que donava eren l’escalfor i la llum 
que proporcionava. La celebració que 
ha arribat fins avui té poc a veure amb 
el caràcter religiós que actualment té 
el Nadal. 

El 24 de desembre al vespre també 
es va fer cagar el Tió a Can Vies, orga¬ 
nitzat des del futur local d'assaig de 
Can Batlló. 


A punt d’acabar un arbre temàtic 
segons el fons de què disposem i 
amb una web nova, el centre de do¬ 
cumentació s’actualitza i ens plau 
convidar-vos tant per a consultar-lo 
com per a col·laborar. A partir d’ara 
restarà obert els dilluns de 19:30 a 
21:30 i els dijous de 17 a 21 hores. 


EL CAGANER DE L’ANY 2011 

El 21 de desembre el Centre Social de 
Sants va organitzar la tradicional to- 
rronada. En el marc de l’acte es tria el 
caganer de l’any, un personatge que 
hagi fet alguna intervenció, frase o 
obra de menyspreu a la cultura i a la 
llengua catalana. Aquesta iniciativa es¬ 
tà organitzada per la CAL de Sants, 
Hostafrancs i la Bordeta. 

L'escollit per votació popular entre 
el veïnat assistent va ser Francisco Ca- 
ja, president de la Convivència Cívica 
Catalana, qui ha vehiculat les denún¬ 
cies contra la no aplicació de la sen¬ 
tència del Tribunal Superior de Justí¬ 
cia de Catalunya en matèria d’immer¬ 
sió lingüística. 


Ritmes 
africans i el 
cicle Expressió 
Directa, al 
Divendres 
Faràndula 2012 

Núria Gurina 

Sants 


El divendres 27 de gener, Divendres 
Faràndula reprèn l’activitat amb una 
nit dedicada als ritmes africans amb 
l’actuació del grup de percussió i 
dansa senegalès Ngueweul Djarama i 
una sessió d’Afrobeat de la mà d’un 
DJ convidat. Format a Barcelona el 
2008, Ngueweul Djarama compta 
amb un repertori tradicional de sabar, 
paraula que designa alhora l’instru¬ 
ment de percussió, l’estil de música, 
el ball i les festes tradicionals popu¬ 
lars del Senegal. 

Amb aquest grup, composat per 
deu músics i quatre ballarins, l’espec¬ 
tacle sobre l’escenari està més que as¬ 
segurat i el públic més que convidat a 
participar d’una gran festa musical. 
Tancant la nit, ens acompanyarà un 
DJ convidat per fer-nos ballar a ritme 
d’Afrobeat. La cita serà al Casinet 
d’Hostafrancs a partir de les 21 hores, 
amb bona música i una selecció dels 
millors pinxos anticrisi. 

SANTS POSA LA DIRECTA 

Una de les novetats d’aquest 2012 és 
la participació de Sants dins el cicle 
Expressió Directa. Sota el lema «Apro¬ 
pant barris, recuperant espais», la 
quarta edició d’aquest cicle d’actua¬ 
cions musicals i escèniques impulsat 
pel setmanari La Directa, es vol con¬ 
vertir en un punt de trobada i una 
plataforma de difusió dels diferents 
espais culturals de gestió veïnal que 
existeixen a Barcelona. 

Amb espectacles programats a dife¬ 
rents espais de la ciutat, l’Expressió 
Directa arribarà a Sants el 23 de març 
en un programa a les Cotxeres encara 
per determinar. Mantingueu-vos 
atents al proper número de la burxa! 


El Solstici d’Hivern a Sants 


El mostrador 


R ecentment s’ha estrenat la 
pel·lícula Interferències , la 
primera Creative Com- 
mons a Catalunya. L’han re¬ 
alitzat la fundació Quepo i 
l’Observatori del Deute en la Globalit- 
zació i s’ha finançat mitjançant micro- 
finançament a través del web d’origen 
català Verkami. 

La pel·lícula posa sobre la taula al¬ 
guns dels problemes més importants 
que afronta la humanitat i ho fa mit¬ 
jançant una proposta amena: l’assaig 
d’una obra de teatre que tracta 
aquests temes. Es parla de les crisis 
mundials i ho analitza amb els cinc 
apartats següents: el deute monetari 
dels països com a mecanisme de con¬ 
trol; el sistema internacional de co¬ 
merç basat en premisses injustes; la 


La primera 
Creative 
Commous a 
Catalunya: 
Interferèn¬ 
cies 


Cooperativa Germinal 


pèrdua de credibilitat dels nostres go¬ 
vernants; el poder de les grans empre¬ 
ses (corporacions o transnacionals); la 
petjada ecològica de l’activitat huma¬ 
na, i les alternatives. 

Reflexiona també al voltant de la 
percepció d’aquests problemes indivi¬ 
dualment: a Catalunya els ciutadans 
som víctimes d’aquest sistema i hem 
d’evitar que el deute que ens escanya 
es continuï pagant (amb la certesa que 
no es pot pagar, val més adonar-nos-en 
ben aviat!); però alhora som botxins, ja 
que el nostre consum és fruit de l’ex¬ 
plotació dels recursos d’arreu del pla¬ 
neta: per dir-ho amb altres paraules, si 
tot el món consumís com ho fa Europa 
caldrien tres planetes. 

Per treure’ns la sensació de culpa, 
des de la revista Opcions es comença 


a parlar de consum conscient i trans¬ 
formador en comptes de consum res¬ 
ponsable. El canvi de percepció es ba¬ 
sa a canviar «responsabilitat» (que 
obliga) per «consciència» (que ani¬ 
ma), així la tria d’opcions més ade¬ 
quades per al planeta no és forçada i 
per tant és més ferma. 



Una de les opcions que el mateix 
documental planteja com a alternati¬ 
va és la participació activa en coope¬ 
ratives de consumidors, en energia 
com ara Som Energia, o en productes 
de menjar com Germinal. Ja ho hem 
dit però no ens cansem de recordar- 
ho: és la manera més fàcil de treballar 
per capgirar la situació actual. Una al¬ 
tra via de canvi social passa per les 
places, i el moviment de la indignació 
és el protagonista del darrer capítol. 
Justament a través de les assemblees 
de barris i viles es canalitzarà la 
campanya per dir «prou» a aquest 
deute il·legítim que té segrestat el po¬ 
der polític. Us animem a participar-hi! 


Més informació a 
h ttp: //www. i nterf erenci es. cc/ 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


Un 30D marcat pels 
atacs del PP al català 



Desenes de persones van portar els cartells demanant l’absolució d’en Guillem, en David, 
na Sílvia i en Robert. IRENE 


La marxa va recórrer els 
carrers de Palma sota un fort 
desplegament de la Policia 
Nacional, que pràcticament 
va ocupar tots els carrers per¬ 
pendiculars del recorregut, 
que va sortir del Born i va 
acabar a la plaça popularment 
coneguda com la dels patins. 

Irene Jaume Gambin 

Palma 


La manifestació va recórrer els carrers 
de Palma sota el lema «Som una na¬ 
ció. Autodeterminació». La marxa va 
aplegar 2.000 persones segons la po¬ 
licia local i 4.000 segons l’organitza¬ 
ció. El bloc més nombrós fou el for¬ 
mat per l’Esquerra Independentista 
de Mallorca (EIM), que aplega orga¬ 
nitzacions com Endavant-OSAN i 
Maulets, el Sindicat d'‘studiants dels 
Països Catalans (SEPC) i l’Associació 
de joves Pinyol Vermell, de sa Pobla. 

BLOC INDEPENDENTISTA 
I SOLIDARI 

El bloc l’obria una gran estelada i una 
pancarta on es llegia «Construïm la 
Unitat Popular. Independència i Socia¬ 
lisme», duta pels quatre imputats dels 
fets de la Diada de l’any passat, dels 
quals ja en vam parlar a la burxa 147. 
Fiscalia els demana, en total, nou anys 
de presó i més de 13.000 euros en in¬ 
demnitzacions. Entre d’altres, se’ls 
acusa de ser còmplices de la crema 
d’una bandera espanyola i d’atemptat 
a l’autoritat, i a un d’ells també l’acu¬ 
sen de lesions. Just darrere, se situa¬ 
ven dues fileres de persones que por¬ 
taven cartells demanant l’absolució 
dels independentistes mallorquins. 

Durant la marxa Maulets i SEPC 
van dur a terme diverses accions en 
favor del transport públic i contra la 
pujada del preu del bitllet a l’Empre¬ 
sa Municipal de Transports i també en 
contra de l’ús sexista de les juguetes. 


La manifestació va estar protago¬ 
nitzada per un fort desplegament po- 
licial, que ja s’havia produït durant la 
manifestació convocada per Maulets 
el dia abans, la qual va anar acompa¬ 
nyada d’un cordó de la Policia Nacio¬ 
nal des del lloc de partida (la font de 
les Rambles) fins al lloc d’arribada 
(Can Alcover, on es va dur a terme la 
III Gala Popular convocada per Enda- 
vant-Palma). 

La marxa va finalitzar amb el par¬ 
lament de dos membres del col·lectiu 
Albaïna de Sóller, una ballada amb els 


Pau Fabregat Bernal 

Castelló 


El passat 17 de desembre 3.000 
persones van participar en la mani¬ 
festació convocada per la platafor¬ 
ma Castelló per la Llengua amb el 
lema «Per una escola valenciana, 
pública i de qualitat», com a culmi¬ 
nació dels actes organitzats per 
commemorar la signatura de les 
Normes de Castelló de 1932. 


Germans Martorell i un concert amb 
Barrumbada i les punxadiscos Ovà- 
ries. 

ATACS A LA LLENGUA 
I A LA CULTURA CATALANES 

La Diada d’enguany va estar marcada 
pel desacord amb la política que està 
duent a terme el govern del Partit Po¬ 
pular (PP) de les Illes contra la llen¬ 
gua i la cultura catalanes. Algunes de 
les mesures han estat Peliminació 
dels departaments de Política Lingüís¬ 
tica del Govern, el Consell Insular de 


Els participants van reivindicar el 
manteniment de les línies en valen¬ 
cià davant el model trilingüista que 
planeja incorporar el govern valen¬ 
cià. A més, es va clamar per la recu¬ 
peració de TV3 i IB3 al País Valencià 
i per un Canal 9 «digne», que im¬ 
pulsi la normalització del valencià, 
que estigui lliure de censura i de 
manipulació i que es pugui rebre a 
les Illes i a Catalunya. També es va 
demanar una «entesa» entre l’Insti- 


Mallorca i de l’Ajuntament de Palma 
(Cort), on també han eliminat el ser¬ 
vei de dinamitzadors lingüístics, els 
quals s’encarregaven de vetllar pel co¬ 
neixement i l’ús de la llengua pròpia 
de les Illes a alguns barris de la ciutat. 
També han tornat a introduir nous 
premis en castellà a l’edició dels Pre¬ 
mis Literaris Ciutat de Palma, que es 
duen a terme el 20 de gener. Per 
aquest motiu més de 350 escriptors i 
escriptores han signat un manifest en 
contra del bilingüisme imposat des 
de Cort i faran un contraacte el ma¬ 
teix dia 20 al Centre Cultural Can Al¬ 
cover, al centre de Palma. 

El govern de les Illes va fer públic 
el 27 de desembre l’avantprojecte de 
modificació de tres lleis diferents: la 
Llei de normalització lingüística 
(LNI), la Llei de règim jurídic de l’Ad¬ 
ministració de la Comunitat Autòno¬ 
ma de les Illes Balears i la Llei de la 
funció pública. Entre d’altres, les mo¬ 
dificacions que proposa el govern de 
José Ramon Bauzà permetran que el 
català ja no sigui un requisit per tre¬ 
ballar a l’Administració, sinó un mè¬ 
rit; es permetrà castellanitzar els 
noms dels pobles (l’última paraula la 
tendran els ajuntaments, la majoria 
en mans del PP), i se suprimiran la 
majoria d’apartats que fan referència 
a la promoció i a l’ús de la llengua ca¬ 
talana.. De fet, una de les polèmiques 
més comentades ha estat la decisió 
del consistori palmesà de canviar el 
nom de la ciutat per Palma de Mallor¬ 
ca, així com també la decisió del con¬ 
sistori maonès de canviar el nom de 
Maó pel de Mahó o, fins i tot, Mahón, 
a través d’un referèndum. 


tut d’Estudis Catalans i l’Acadèmia 
Valenciana de la Llengua, perquè 
aquesta reconega «sense subterfu¬ 
gis» la unitat de la llengua catalana. 

La jornada reivindicativa va fina¬ 
litzar amb un concert a la sala Zèp¬ 
pelin, amb l’actuació de diversos 
grups en català, entre els quals el 
grup santsenc Pirat’s Sound Siste¬ 
ma. 


Per si 
de cas... 


Inaki Urdargarín, 
gendre del rei, 
acusat per co¬ 
rrupció en l’Insti¬ 
tut Noós que 
presidia i forma 
part d’una peça 
separada del cas 
Palma Arena. 


... no arribessin a 
final de mes 


SOLIDARITAT 


Judici a un 
antifeixista 

Pròximament serà jutjat un jove 
antifeixista de Cornellà. Sobre ell 
pesa una petició de 3 anys de pre¬ 
só per lesions, i una responsabili¬ 
tat derivada de les lesions de 
5.600. Els denunciants són mem¬ 
bres del partit xenòfob, Unitat Na¬ 
cional Catalana (UNC). Els inci¬ 
dents van tenir lloc durant la Dia¬ 
da de 2008. Durant la 
manifestació, convocada per diver¬ 
sos col·lectius de l’esquerra inde¬ 
pendentista i llibertaris, un grup 
d’unes 10 persones amb vestimen¬ 
ta ultra surten d'un bar provocant 
el col·lectiu antifeixista. Dins del 
Grup feixista surt un individu amb 
un pal amenaçant als manifes¬ 
tants, mentre d'altres ultres blan- 
deixen pals i armes blanques, en¬ 
cetant aquesta els aldarulls, mo¬ 
ment en què, segons els ultres, 
van patir l'agressió del militant an¬ 
tifeixista. L'acusació trontolla de 
manera evident: en la primera de¬ 
núncia presentada no van identifi¬ 
car a ningú i, posteriorment, van 
presentar unes fotos, extretes del 
seu portal web, on identificaven al 
jove. No obstant, a les esmentades 
imatges no s'observa que aquest 
realitzés cap agressió. 


Manifestació a Castelló per una escola 
pública, de qualitat i en valencià 




Mentrestant, el 
rei Joan Carles I 
fa públic el seu 
sou brut anual: 

292.752C en 
concepte de dota¬ 
ció i despeses de 
representació de 
l’estat espanyol. 


Xarxa d'Intercanvi de Sants 


S i vau passar diumenge 11 
de desembre per la plaça 
Bonet i Muixí, vau poder 
observar com uns quants 
veïns intercanviaven ob¬ 
jectes sense diners. Us trobàveu a 
l’últim Mercat d’Intercanvi de 
Sants, que es fa un cop cada tres 
mesos coincidint amb les estacions 
de l’any, i que serveix per donar 
una segona vida a tots els objectes 
caiguts en desús. 


Aquesta pràctica s’estén amb ra¬ 
pidesa, i la gent comença a veure 
cada cop més normalitzat el fet d’a¬ 
conseguir objectes mitjançant l’an¬ 
tic mètode del troc. 

Els interessats en aquesta nova 
forma de consum us podeu afegir a 
la llista de correu escrivint a 
intercanvisants@gmail.com, i un 
cop estigueu a la llista rebreu pe¬ 
riòdicament les peticions i els oferi¬ 
ments de la gent, o intentar aconse¬ 


guir allò que necessiteu a canvi 
d’altres productes que pugueu ofe¬ 
rir. Segurament que també tots te¬ 
niu coneixements i habilitats que 
poden ser útils als altres i que es 
poden convertir en un valor a tenir 
en compte. 

Més enllà del nostre barri, les 
xarxes d’intercanvi es van estenent 
arreu, utilitzant Internet com a for¬ 
ma habitual de comunicació. La pà¬ 
gina web www.intercanvis.net ac¬ 


tua com a punt de coordinació i el 
passat 26 de novembre es va orga¬ 
nitzar una trobada de diferents xar¬ 
xes d’intercanvi a la plaça de Cata¬ 
lunya, amb la intenció de compartir 
experiències sobre les XIC (xarxes 
d’intercanvis de coneixements) i 
els mercats, conèixer més l’expe¬ 
riència dels bancs del temps i fer 
autoformació entre les diferents 
xarxes. 

Aprofiteu-les! 



























Gener de 2012 

la Burxa 


ÀNGELO PINEDA: 


«Es tracta 
de recuperar 
un element 
de cultura popular» 


Quan l'Àngelo va muntar una 
demostració de 'bilharda', 
poc es podia imaginar que 
ajudaria a recuperar al nostre 
barri un antic joc de carrer. 

Fa uns quants mesos que el 
Casus Bèlit entrena al parc de 
l'Espanya Industrial. En 
paral·lel, han anat sorgint 
equips a altres barris, i ja 
s'han jugat diversos partits a 
la ciutat. S'enllaça així amb 
una pràctica que molta gent 
gran encara recorda: el bèlit. 

Roger Sànchez Amat 

Sants 


Primer de tot, explican’s una mi¬ 
ca com va sorgir la idea de mun¬ 
tar un equip de bèlit al barri. 

Tot preparant una jornada gallega al 
Casal Independentista, hi havia 
previst una demostració d’un joc 
que es diu bilharda , i vam descobrir 
que a Catalunya existia el bèlit. Vam 
organitzar un partit entre gallecs i 
catalanes, i fou així que gent del ba¬ 
rri va decidir fer-hi un equip propi. 
La idea del nom sorgí de veure un 
partit on vam comprovar la inexis¬ 
tència de passió rival entre els dos 
equips, i com que això ens agrada, 
el nom de Casus Bèlit (“casus belli” 
significa motiu de guerra en llatí) va 
ser el triat. 

De bèlit se’n juga a molts indrets, 
amb diferents noms i tècniques. 
Fes-nos-en cinc cèntims. 

La tècnica és la mateixa: picar el bè¬ 
lit i colpejar-lo a l’aire. Hi ha diferèn¬ 
cies en l’eina que es fa servir (la ca- 


na o un pal), el nombre de juga¬ 
dors, el nom (bòlit, beli, pic i pa¬ 
la...). El seu origen és incert, sabem 
segur que a l’edat mitjana es jugava 
profusament a Itàlia. De fet, allà s’hi 
segueix jugant, i es fan campionats 
regionals, com a Eslovènia, el nord 
d’Alemanya o Galícia. A Astúries i el 
País Basc està menys desenvolupat. I 
al Pakistan, l’índia i, sobretot, al Ne¬ 
pal, és l’esport no professional més 
estès. A Catalunya ha estat tradicio¬ 
nalment un joc de carrer, sense cap 
dimensió competitiva. 

«A Girona hi ha 
competicions des 
de fa set anys, i 
el 2011 a 
Barcelona han 
sorgit diversos 
equips» 

Quina situació viu en aquests mo¬ 
ments aquest joc tradicional, ara 
que a diverses localitats i barris 
s’estan organitzant nous equips? 

A Girona hi ha competicions des de 
fa set anys, a Anglesola hi ha un 
equip exclusiu de dones, i a Castelló 
i Ontinyent s’hi juga força. A Barce¬ 
lona han sorgit, aquest 2011, diver¬ 
sos equips: els Panarres de les Corts, 
Bèlit Nord a l’Eixample, els Canes- 
hnikov a l’Hospitalet... I s’estan cre¬ 
ant nuclis a Sant Cugat o a l’Esque¬ 
rra de l’Eixample. 

El bèlit resulta força desconegut, 
però molta gent gran encara el re¬ 


Vinyeta 

L’Àngelo es disposa a fer un llançament. ÀNGEL BRAVO ALMIRALL 


corda, fet que demostra que fou 
molt popular. Fins i tot usem una 
expressió, «anar de bòlit», que hi 
fa referència directa. Creus que hi 
ha interès per recuperar-lo? 

Tant el bèlit, com els altres elements 
de la cultura popular, estan molt lli¬ 
gats a la disponibilitat d’espais per 
jugar, i l’evolució de les ciutats ha 
fet que s’hagin perdut. El fet que va¬ 
gin sortint equips demostra que n’hi 
ha, d’interès. 

El bèlit té elements de reivindica¬ 
ció nacional? 

Hi ha certs lligams. Es tracta de recu¬ 
perar una tradició. Tant aquí com a 
Astúries, Galícia o Euskadi, hi ha 
equips lligats a iniciatives cultural¬ 
ment compromeses. Com a Casus 
Bèlit, només dir que és el Casal In¬ 
dependentista de Sants qui ens pa¬ 
trocina i hi tenim una profunda vin¬ 
culació. 

«No cal ser atleta 
per jugar al bèlit, 
i els equips són 
mixtes i interge- 
neracionals» 

Què els diries als nostres lectors i 
lectores per animar-los a practi¬ 
car el bèlit? 

No cal ser atleta, no requereix una 
força física potent. Els equips són 
mixtes i intergeneracionals. El joc 
és agradable de jugar i té un avan¬ 
tatge: que hi ha persones que de 
bones a primeres se’ls dóna molt i 
molt bé, això de picar el bèlit. Té un 


«Enguany volem 
que el Casus Bèlit 
consolidi la 
plantilla i millorar 
la nostra 
classificació» 

esperit més lúdic que competitiu, 
això no treu que existeixin certes ri¬ 
valitats entre equips, més simpàti¬ 
ques que una altra cosa, com la nos¬ 
tra amb els Panarres de les Corts. 
Aquestes rivalitats suposen a vega¬ 
des un cert revulsiu pels equips. Un 
altre element a destacar és que al 
ser un joc que es practica a molts 
països, pot esdevenir un punt de 
connexió entre col·lectius diferents, 
un punt d’interculturalitat. Per 
exemple, hi ha hagut paquistanesos 
que han començat a jugar amb no¬ 
saltres. Un d’ells ens va confessar 
que era la primera vegada en cinc 
anys que compartia moments d’es¬ 
barjo amb autòctons. A Girona el 
darrer equip guanyador estava for¬ 
mat per gitanos. 

Quins reptes es planteja el Casus 
Bèlit enguany? 

Primer de tot, consolidar la nostra 
plantilla, ja que durant l’any han 
marxat diversos membres a formar 
altres equips. Encara ens manca ex¬ 
periència, hem participat a dos cam¬ 
pionats, a Bescanó i Girona, i els re¬ 
sultats han estat modestos. Hi torna¬ 
rem per millorar la nostra 
classificació. Al Barcelonès el nivell 
és més semblant, i la idea és que en¬ 
cara es formin més equips. 


En aquesta Burxa hi han col·laborat: 

Laia Sànchez Amat, Gemma Parera, Ester Rams, 
Albert Ricart Sanjuan, Agus Giralt, Irene Jaume 
Gambin, Àngel Bravo Almirall, Elba Mansilla, Ivet 
Eroles, Mercè Esteban, Quel Ness, Bernat Costa, 
Núria May Masnou, David Vàzquez, Jordi Soler, 
Sergi M. Huete, Miki, Assemblea de Can Vies, XIS, 
Albert Garcia, ABS, Marc Faustino i Vidal, XIS, 
Cooperativa Germinal, Assemblea Indignada de 
Sants, Marc Rude, Mireia Roselló, Pol Casas, 
Lancelot, Miquel Saumell, David Alfara, Roberto 
Bonet, Núria Gurina, Pau Fabregat Bernal i Roger 
Sànchez Amat. 


Agenda 


[DISSABTE 14 de gener] 
11.30 i 16.00 


Inauguració de la 
nostra seu al carrer Alpens 




4t Club de Lectura Can 
Batlló: Cròniques de la veritat 
oculta, de Pere Calders 


[Lloc: Biblioteca Popular Josep Pons. 
Can Batlló, arrer Constitució, 19 . Orga¬ 
nitza: Biblioteca Popular Josep Pons] 



festa de celebració del i r 
aniversari del Casus Bèlit. 


[Lloc 

Capella de Can Vies. Organitza: Casus 
Bèlit] 


NDIGNADES DE SANTS: 


[DISSABTE 14 de gener] 


KAFETA DE L'ASSEMBLEA 
INDIGNADA 

Xocolotada 
La Xixa Teatre (teatre 

social) 

Poetes emprenyats. Pre¬ 
sentació del llibre Ningú no ens 
representa 

Concert amb Psikoneuro- 
tiks, Kayucos Vand i Carlitos 
Kloun més DJ 


[Lloc: Can Vies. 
Organitza: Assemblea Indignada de 
Sants] 


[Cada DIJOUS de gener] 


Assemblea indignada 


[Lloc: Espai Obert] 


B )RES FARÀNDULA: 

Grup senegalès de per¬ 
cussió i dansa Ngueweul Djara 
ma i sessió de DJ d'Afrobeat 


[Lloc: 

Casinet d'Hostafrancs. Organitza: Assem¬ 
blea de barri de Sants] 



Quines activitats es faran 
durant el mes de febrer pel 
barri? 

la burxa espera totes aque¬ 
lles activitats de febrer de 
2012 que vulgueu que apa¬ 
reguin a la nostra agenda. 
Recordeu que només ens 
cal: el dia, l'hora, el lloc, el 
nom de l'activitat i l'entitat 
que l'organitza. 

Gràcies! 



CAN VIES Jocs Florals, 42 [ CENTRE SOCIAL DE SANTS Olzinelles, 30 ] [ CASAL INDEPENDENTISTA Premià, 31 | [ ESPAI OBERT Violant d’Hongria, 71 ] [ LA CIUTAT INVISIBLE Riego, 35 ] [ TERRA D’ESCUDELLA Premià, 20 
[ TETERIA MALEA Riego, 16 PIM PAM FILMS Valladolid, 25 CASTELLERS DE SANTS Vallespir, 28 www.borinots.cat ] [ DIABLES DE SANTS www.diablesdesants. org ] [ ATENEU LLIBERTARI Maria Victòria, 10 ] 


































































